પ્રકરણ9: વન અને વન્યજીવન સંસાધન\nપ્રકરણ 1 : ભારતનો વારસો પ્રકરણ2: ભારતનો સાંસ્કૃતિક વારસો: પરંપરાઓ : હસ્ત અને લલિતકલા પ્રકરણ3: ભારતનો સાંસ્કૃતિક વારસો: શિલ્પ અને સ્થાપત્ય પ્રકરણ4: ભારતનો સાહિત્યિક વારસો પ્રકરણ5: ભારતનો વિજ્ઞાન અને ટેકનોલોજીનો વારસો પ્રકરણ6: ભારતનાં પ્રાકૃતિક વારસાના સ્થળો પ્રકરણ7: આપણા વારસાનું જતન પ્રકરણ 8 : કુદરતી સંસાધનો પ્રકરણ 10 : ભારત: કૃષિભવન પ્રકરણ 11 : ભારત: જળ સંસાધન પ્રકરણ 12: ખનીજ અને શક્તિના સંસાધનો પ્રકરણ 13: ઉત્પાદન ઉદ્યોગો પ્રકરણ 14: પરિવહન, સંદેશાવ્યવહાર અને વ્યાપાર પ્રકરણ 15 :આર્થિક વિકાસ પ્રકરણ 16 : આર્થિક ઉદારીકરણ અને વૈશ્વિકીકરણ પ્રકરણ 17 : આર્થિક સમસ્યાઓ અને પડકારો : ગરીબી અને બેરોજગારી પ્રકરણ 18 : ભાવવધારો અને ગ્રાહક જાગૃતિ પ્રકરણ 19 : માનવ વિકાસ પ્રકરણ 20: ભારતની સામાજિક સમસ્યાઓ અને પડકારો પ્રકરણ 21: સામાજિક પરિવર્તન\nવન સંરક્ષણના કારણે જંગલોમાં રહેતા વન્ય જીવોને આશાર્ય મળે છે.અને તેમના કુદરતી આવાસો સલામત રહે છે.\nમાનવીની મદદ વગર કુદરતી રીતે જે વનસ્પતિનો ઉછેર થયો હોય તેને કુદરતી વનસ્પતિ કહે છે.\nબળતણની જરૂરિયાત માટે લાકડાને બદલે સૌર ઉર્જા, કુદરતી વાયુ, પવન ઉર્જા વગેરે વિકલ્પો છે.\nભારતમાં હાથીઓની સંખ્યા વધે તે માટે હાથીઓના કુદરતી આવાસોનું રક્ષણ કરવું,તેમના નિવાસ્થાનો, તેમના સ્થળાંતરના માર્ગોનું સંરક્ષણ કરવું, એ માટે ખાસ હાથી પરિયોજના અમલમાં મુકવામાં આવી છે.\nજંગલોમાં થતા ગેરકાયદેસર શિકાર અને નિર્વનીકરણના પરિણામે વાઘના અસ્તિત્વ પર બહુ મોટો ખતરો ઉભો થયો. તે માટે 1971 માં વાઘ બચાવવાના હેતુથી આ પરિયોજના શરુ કરવામાં આવી.\nગુજરાતની નર્મદા, તાપી, મહી અને સાબરમતી નદીઓમાં જળ બિલાડી જોવા મળતી હતી.આજે આ જળબિલાડી લુપ્ત થવાના આરે છે.\nહિમાલયમાં લગભગ ૩૦૦૦મીટરની ઉંચાઈએજોવા મળતી આ પ્રજાતિ બરફમાં રહે છે. સ્થાનિક લોકોમાં હિમદીપડા બાબતે જાણકારી વધે અને તેના સંરક્ષણ માટે લોકો જાગૃત થાય તે હેતુથી ૨૦૦૦ ની સાલમાં આ પરિયોજના શરુ કરાઈ.\nગેરકાયદેસર થતા વાઘોના શિકારને કારણે તેનું અસ્તિત્વ જોખમમાં આવ્યું હતું.તેને બચાવવા માટે સરકારે વાઘના કુદારતી આવાસોને સુરક્ષિત રાખવા અને તેનું પર્યાવરણીય સંતુલન જાળવવા રાષ્ટ્રીય સ્તરેથી શ્રેણીબદ્ધ પગલા લેવામાં આવ્યા છે.\nભારતમાં ઓડીસા,ગુજરાત વગેરે રાજ્યોના સમુદ્ર કિનારે સમુદ્રી કાચબા ઈંડા મુકવા આવે છે.\nભારતમાં કાળા રંગના રીંછ,એક શીંગી ભારતીય ગેંડા, હરણ, વિવિધ પ્રકારના સાપ તથા મુખ્ય પક્ષીઓમાં મોર, ઘોરાડ, બાજ,કલકલિયો, સુરખાબ,અને સરસ જોવા મળે છે.\nવહીવટી, માલિકી અને વ્યવસ્થાપનની દ્રષ્ટીએ જંગલોના ત્રણ પ્રકાર પાડવામાં આવે છે.\nવન્ય જીવોની સંકટમાં આવી પડેલી પ્રજાતિઓ અને નજીકના ભવિષ્યમાં લુપ્ત થવાનો ભય હોય એવી પ્રજાતિઓના સંરક્ષણ માટે ખાસ યોજનાઓ શરુ કરવામાં આવી છે.


મૃગજળ - પ્રકરણ -9in Novels by Vicky Trivedi books and stories PDF |મૃગજળ - પ્રકરણ - 9\nવહેલી સવારે ઠંડો પવન કરણના ચહેરા ઉપર અથડાઈ જાણે એને જગાડી રહ્યો હતો.\n"કરણ, મારો ડાહ્યો દીકરો... જાગી જા..." જશોદાબેનનો ધીમો ધીમો અવાજ એને સંભળાતો હતો.\nએકાએક એની આંખ ખુલી ગઈ. આમતેમ જોયું, બાજુના બાંકડા પર નયન સૂતો હતો.\nઉભા થઇ અંદર જઇને જોયું, વૈભવી બેડ પર સૂતી હતી. એના ચહેરા ઉપરનું દુઃખ થોડું ઓસર્યું હોય એવું લાગયુ.\nકરણ બહાર નીકળી ગયો. રોડ પર આવી ટેક્સી રોકી સીધો જ ઘરે ગયો. દરવાજો ખોલી સોફામા ગોઠવાયો. માની તસ્વીર તરફ નજર કરી. એ જાણે કહેતી હતી 'બેટા, થાકી ગયો સંસારની મોહમાયામાં? આ સુખ રૂપી મૃગજળ પાછળ ભાગી ભાગીને થાકી ગયો?'\nના હું હાર નહિ માનુ કેમ કે મારી દોડ સાચી છે, હું કોઈ ભ્રમજાળ પાછળ નથી ભાગતો... એ ઉભો થઇ ગયો. થાકેલું શરીર ઘસડતો એ બાથરૂમમાં ગયો.\nકપડાં બદલી તિજોરી ખોલી, વૈભવિના કપડામાંથી પેલો ફોટો ખેંચી કાઢ્યો.\nમાથામાં આછા વાળ, ભરપૂર દાઢી અને નાની સરખી મૂછો, સખત આંખો, કપાળ ઉપર એક ઘા..... તસ્વીર જોતા જ ડોકટરના શબ્દો મનમાં ગુંજી ઉઠ્યા.... "મી. કરણ, સોરી ફોર ધેટ પણ વૈભવિના ભૂતકાળમાં કોઈ પુરુષ...."\nકોણ છે આ માણસ? આખરે વૈભવી આ ફોટો કેમ રાખે છે? શું સબંધ હશે એ તસવીરમાની વ્યક્તિ સાથે એને? શુ ડોક્ટરની વાત કદાચ સાચી હશે? શુ વૈભવીને કોઈ સાથે.....??!! ના ના એવું હોત તો એ મારી સાથે લગન જ શુ કામ કરોત? એ મને કોલજ સમયથી ચાહે છે. તો શું કોલેજ પહેલા આ વ્યક્તિ એના જીવનમાં હશે? ના ના આ તસ્વીરમાં જે વ્યક્તિ છે એની ઉંમર તો ત્રીસ આસપાસ છે અને કોલેજ પહેલા તો વૈભવી સત્તર વર્ષની જ હશે....\nઘણા મનોમંથન પછી પણ કરણને કઈ સમજાયું નહીં. મારે વૈભવીનો ભૂતકાળ જાણવો જ પડશે. એના ભૂતકાળ વિશે મને કોઈ કહી શકે તો એ માત્ર નર્મદા બહેન જ છે.\nકરણ બાઇકની ચાવી લઈ નર્મદા બહેનને મળવા નીકળી પડ્યો.\nનીલમ ઘરનો ચા નાસ્તો લઈને હોસ્પિટલ આવી પહોંચી હતી. નયન બહાર કરણના આવવાની રાહ જોતો બેઠો હતો.\n"નયન ભાઈ કરણ ક્યાં છે?" નિલમે આવતા જ પૂછ્યું.\n"મને કહ્યા વગર જ ગયો છે ક્યાંક, હું તો હમણાં જ જાગ્યો છું."\n"આવો અંદર હું ચા નાસ્તો લાવી છું." નિલમે હસીને કહ્યું.\n"હા હું આવું, તમે જાઓ." નયનને નીલમ સાથે ખાસ પરિચય નહોતો એ બસ કરણના લીધે એને ઓળખતો હતો.\nનીલમ અંદર ગઈ ત્યારે વૈભવી પણ જાગી ગઈ હતી. નિલમને જોતા જ એ બોલી, "કરણ ક્યાં છે નીલમ?"\n"એ ઘરે ગયો છે રાત્રે થાક્યો હશે એટલે." નિલમે અંદાજે જ કહ્યું, "ચલ ફટાફટ ઉભી થઇ જા, ચા નાસ્તો તૈયાર છે."\nનિલમે ચા નાસ્તો તૈયાર કર્યો. વૈભવી એને જોઈ રહી. નિલમની નજર એના ચહેરા ઉપર પડતા એ બોલી, "શુ દેખે છે વૈભવી?"\n"હું એ જ દેખું છું કે તારો ચહેરો, તારી રહેવાની રીત અને તારી વાતો જોઈને કોઈ ન કહી શકે કે તું અંદરથી ખરેખર એક મોંઘા નીલમ (હીરા) જેવી હશે!"\nનીલમ હસી પડી. "હું તો ભાઈ એવી જ છું, નફિકરી અને નફ્ફટ! પણ તારા માટે હું અલગ છું વૈભવી." કહી નિલમે વૈભવિના ગાલ પર કિસ કરી દીધી.\n"તું પાગલ છે નીલમ? આ શું કરે છે?" વૈભવી પણ હસી પડી.\n"ભાઈ કરણ જેવો પ્રેમ નથી પણ કિસ તો અમારી પણ કિસ જ છે!"\n"ગુડ મોર્નિંગ, વૈભવી. કેવું છે હવે?" નયન દાખલ થયો.\n"હવે તો એકદમ ફિટ છું નયન ભાઈ, તમને તકલીફ આપી એ બદલ માફ કરજો."\n"અરે એમાં શું તકલીફ, કરણ મારો ભાઈ જ છે એને મેં જ ચાલતા શીખવાડ્યું હતું." સ્ટુલ ખેંચી નયન વૈભવી જોડે બેઠો.\nનિલમે એને ચાનો કપ આપ્યો.\n"આ કરણે મારા ભાઈને બિઝનેસમાં સેટ નથી કર્યો? ભલે ધવલ મારી સાથે ઓછું બોલે છે પણ છે તો મારો ભાઈ ને?"\n"હા પણ એ કેમ તમારી જોડે વધારે હળતો મળતો નથી?" વૈભવીએ પૂછ્યું.\n"ધવલ અલગ જ માનસ ધરાવે છે, એ બસ પોતાના પગ ઉપર ઉભો થવા માંગે છે. એ મારી કોઈ મદદ લેવા માંગતો જ નથી." નયને ખાલી કપ નિલમને આપ્યો.\n"વેલ, એ બધું તો ચાલ્યા કરશે હું ડોકટરને બિલ આપી આવું." કહી નયન બહાર નીકળી ગયો.\nનયન ગયો એટલે નિલમે મોકો જોઈને વૈભવીને ધીમેથી કહ્યું, "આજ સુધી મેં તને ક્યારેય પૂછ્યું નથી વૈભવી, પણ હવે તારે કહેવું પડશે કે તું કેમ મારી પાસેથી દર મહિને પૈસા લઈ જાય છે?"\nનીલમનો એ પ્રશ્ન જાણે હમણાં બધો ભેદ ખોલી નાખશે તો? વૈભવી ચૂપ રહી એટલે ફરી નિલમે કહ્યું, "જો હું પૈસા માટે આ બધું નથી પૂછતી તને, બસ તું આમ તણાવમાં જીવે છે એટલે જ પૂછ્યું છે."\nવૈભવીને લાગ્યું કે હવે મારે નીલમથી એ બધું છુપાવવું ન જ જોઈએ. એ મને આજ સુધી એક લાખ રૂપિયા આપી ચુકી છે. હવે એને કહી દેવું જોઈએ, તો મારુ પણ મન હળવું થશે કદાચ.\nનીલમ પણ વૈભવીની વાત સાંભળવા આતુરતાથી એની સામે જોઈ રહી.\nકરણનું બાઈક નર્મદાબેનના ઘર આગળ ઉભું રહ્યું. કરણે સ્વસ્થ થવાનો પ્રયત્ન કર્યો. ડોરબેલ વગાડતા જ તરત દરવાજો ખુલ્યો. સફેદ સાડીમાં નર્મદાબેન દરવાજે નજરે ચડ્યા.\nચાલીસી વટાવેલ નર્મદાબેનનો ચહેરો હજુ પણ વૈભવીના યુવાન ચહેરા જેવો જ સુંદર લાગતો હતો! એ જ પાંદડીયાળી આંખો, સુડોળ શરીર! વિસ વર્ષ પહેલાં નર્મદાબેન વૈભવી કરતા પણ વધુ સુંદર દેખાતા હશે એ એમના જોતા જ દેખાઈ આવે.\nઅર્ધા સફેદ થઈ ગયેલા વાળ, દુઃખના ઘૂંટડા પી પી ને કરચલી પડેલી આંખો, સફેદ સાડીમાં વણાયેલું ગૃહસ્થીનું દુઃખ કરણ જોઈ રહ્યો.\n"કરણ દીકરા તમે?" ચશ્માં લગાવતા નર્મદાબેન બોલ્યા, "આવો આવો."\nકરણને જોઈ નર્મદા બહેનના ચહેરા ઉપર એક આનંદ છલકાઈ ગયો.\n"બેસો, બેસો....." જુના સોફાની ચાદર (કવર) સરખી કરતા એમણે જમાઈને બેસવા કહ્યું.\nકરણ બેઠો. વૈભવિના ગયા પછી અહીં કોઈ ભાગ્યે જ આવતું હશે એ તો કરણને જોઈને એમના ચહેરા ઉપર આવેલા હરખથી જ કોઈ પણ સમજી શકે! કરણ ધ્યાનથી ઘર જોવા લાગ્યો. ઘરમાં કાઈ ઝાઝું હતું નહીં. એક જુના જમાનાનું કબાટ, સોફા પણ વર્ષો જુના હતા, બીજું બધું પણ જૂનું જ હતું. કરણે એ બધું જોયું પણ એક જમાનામાં એ બધી વસ્તુઓ મોંઘી હશે એવું કરણને લાગ્યું.\nઆ ઘર જૂનું છે, વસ્તુઓ, ફર્નિચર જૂનું છે, નર્મદાબહેન પણ જુના! વર્ષોથી નવી કોઈ વસ્તુ વસાવી નથી, કદાચ વૈભવિના પિતા નંદશંકર હયાત હશે ત્યારે એમણે આ બધું વસાવ્યું હશે એવી ધારણા કરણે કરી.\nપોતાનું ઘરડું શરીર રસોડામાંથી ખેંચી આવતા નર્મદાબેન ચાના કપ લઈ આવ્યા. કપ કરણ આગળ ટીપોઈ પર મુકતા એ પણ નીચે બેસી ગયા.\n"અરે તમે નીચે કેમ બેસી ગયા?" કરણ ઉભો થઇ ગયો, "સામે સોફા છે ને!"\n"કરણ, દીકરા અમે જુના જમાનાના માણસ, જમાઈ માણસ આગળ અમારે ઉપર ન બેસાય."\n"અરે પણ હું તો તમારા...."\n"હા હું તને કરણ જ કહું છું પણ એ મારો લાડ છે, હવે જીવી જીવીને કેટલું જીવવાનું છે મારે? પાછળની ઉંમરે મારા વિચાર બદલીને શુ કરું? જમાનો ભલે બદલાયો હું નથી બદલવાની." નર્મદાબેનના શબ્દોમાં જુના રિવાજ, સંસ્કારોની છાંટ હતી.\nકરણ બેસી ગયો. એને થયું વૈભવી આબેહૂબ નર્મદા બહેન ઉપર જ ગઈ છે. થોડી વાર એ બેસી રહ્યો પછી જે વાત કહેવા - પૂછવા આવ્યો હતો એ કહેવા લાગ્યો.\n"આ વૈભવી શુ વિચારોમાં હોય છે? એ મારી સાથે લગન કરીને આવી છે પણ એનું મન ક્યાંય બીજે છે!" કરણે સ્પષ્ટ બધું કહી દીધું.\nનર્મદાબેન ધ્રાસકો પડ્યો હોય એમ સાંભળી રહ્યા.\n"જુઓ, લગન પહેલા મેં તમને કોઈ સવાલ નહોતો કર્યો પણ હવે તમારે મને જવાબ આપવા પડશે, નહિતર હું અને વૈભવી જીવનભર દુઃખી થઈશું."\nના મારી સાથે જે થયું એ હું મારી દીકરી સાથે નહિ જ થવા દઉં. નર્મદાબેનના ચહેરાના ભાવ બદલ્યા, "બોલો તમારે શુ જાણવું છે? હું બધું કહીશ, પણ એમાં મારી દીકરી ક્યાંય ભૂલમાં ન હોય એની હું ખાતરી આપું છું કરણ."\n"વૈભવી રાતે જાગી જાય છે, એકલી હોય ત્યારે વિચારોમાં ખોવાયેલી જ હોય છે, મારી સામે હસીને બોલે છે, મને વ્હાલ કરે છે પણ એ કંઈક છુપાવે છે, કોઈ એવી વાત છે જે એને...."\nઆગળ શું બોલવું એ કરણને સુજ્યું નહિ, "એ શું વિચારે છે, એને શુ તકલીફ છે એ જ ખબર નથી પડતી મને." કરણ લમણે હાથ દઈ બેસી રહ્યો.\n"કરણ, જુઓ મારી દીકરી મેં તમને સોંપી છે, તમે પણ ખચકાયા વગર બધું કહો નહિતર તમારો સંસાર આગળ નહિ ચાલે."\n"હું એટલા માટે જ અહીં આવ્યો છું. મને કહો વૈભવીના જીવનમાં આગળ કોઈ પુરુષ...." એટલું બોલતા કરણ નીચું જોઈ ગયો.\n“તો છેવટે તમે પુરુષ બની ગયા એમને કરણ કુમાર?" નર્મદાબેન કટાક્ષમાં હસ્યા, "લગન પછી પતિ મટીને પુરુષ થવાની કળા દરેક પુરુષમાં હોય જ છે એમાં તમારો કોઈ વાંક નથી જમાઈ."\n"મારો કહેવાનો અર્થ એવો નથી, પણ કોઈ પુરુષ તો એના જીવનમાં છે જ ભલે એની સાથે વૈભવીને કોઈ ખરાબ સબંધ ન હોય." કરણે મક્કમતાથી કહ્યું.\n"એવું તમે ખાતરી બંધ કઈ રીતે કહી શકો?" કરણની મક્કમતા જોઈ નર્મદા બહેને પૂછ્યું.\nજવાબ આપવાને બદલે કરણે બીજો જ સવાલ કર્યો, "શુ એને કોઈ ભાઈ હતો? એનાથી મોટો? કે અત્યારે છે?"\nભાઈ શબ્દ શબ્દ સાંભળતા જ નર્મદા બહેનનો ચહેરો ફિક્કો પડી ગયો, "હા એને ભાઈ હતો, દીક્ષિત પણ એ નાની ઉમરે જ....." નર્મદા બહેન જાણે દીકરાને આજેય જોઈ રહ્યા હોય એમ રડી પડ્યા.\nકરણ એમની પાસે જઈને બેઠો. "મારે મા નથી, પણ તમે મને દીકરો કહો છો તો મને બધું સાચું કહો, હું નથી ઇચ્છતો કે વૈભવી અને મારા લગન જીવનમાં કોઈ શંકા પગપેસારો કરે." કરણે નર્મદા બહેનનો હાથ પકડી કહ્યું.\n“દીક્ષિત તો નાની ઉંમરે જ ગુજરી ગયો હતો એ બધું તો વૈભવીને હવે યાદ પણ ન હોય."\nકરણ ફરી ઉભો થઇ ગયો, "તો પછી આ તસવીર કોની છે? કેમ આ તસવીર વૈભવી એની પાસે રાખે છે? રાત્રે જાગીને કેમ આ તસવીર જોયા કરે છે?" કહી કરણે એક ફોટો નર્મદા બહેન આગળ ધર્યો.\nફોટો હાથમાં લેતા જ એ ફાટી આંખે એ તસવીરને જોતા રહ્યા, એકદમ મૂંગા થઈ ગયા.... ધારી ધારીને માથામાં આછા વાળ, ભરપૂર દાઢી અને નાની સરખી મૂછો, સખત આંખો, કપાળ ઉપર એક ઘા..... એ તસ્વીરમાની વ્યક્તિને જોતા રહ્યા.\nકરણે જોયું નર્મદાબેન ધિક્કાર અને નફરતથી એ તસ્વીર જોઈ રહ્યા હતા. આંસુ એમની આંખોમાંથી વહેવા લાગ્યા... સાવ ભાંગી પડેલા સાદે એ માંડ બોલી શક્યા, "તે મને દુઃખ આપ્યા, મારો દીકરો તે માર્યો અને હજુ તને શાંતિ ન થઈ કે મારી દીકરીનું ઘર ભાંગવા પણ તું જ નિમિત્ત બને છે નંદ...." નર્મદા બહેન ધ્રુસકે ધ્રુસકે રડી પડ્યા.\n"નંદ....??" કરણ એ શબ્દ સાંભળી ચોકી ગયો.\n"હા હું બદનસીબ જેની પત્ની છું એ નંદશંકર..." નર્મદાબહેને આંસુ લૂછતાં કહ્યું.\n"બદનસીબ મતલબ?" કરણને કઈ સમજાયું નહીં.\n"નંદશંકર દારૂનો પૂજારી હતો, એને શરાબ સિવાય કઈ દેખાતું જ નહીં. અને એ શરાબ એક દિવસ મારા દીક્ષિતની મોતનું કારણ બન્યું." ભૂતકાળમાં ડોકિયું કરતા એ બોલી રહ્યા.\n"એક દિવસ પાંચ વર્ષના દીક્ષિતને લઈને એ સ્કૂટર ઉપર ગયો, રસ્તામાં એના મિત્રો મળી ગયા એટલે એણે દારૂ પીધો અને વળતા આવતા એ સ્કૂટર અને દીક્ષિત સાથે પડ્યો એમાં દીક્ષિત...." ફરી એક ડૂસકું નીકળી ગયું.\nકરણ ચૂપચાપ સાંભળતો રહ્યો, એ સફેદ સાડી પાછળનું દુઃખ જોઈ રહ્યો....\n"એ અકસ્માતમાં બને ગુજરી ગયા?" કરણે પૂછ્યું.\n"એ મર્યો નહોતો, એ અભાગીયો તો જીવતો હતો, પણ પછી હું નાની વૈભવીને લઈને એના ઘરથી ચાલી ગઈ..."\n"તો આ સફેદ સાડી...." કરણે નવાઈથી પૂછ્યું.\n"આ સફેદ સાડી પહેરી હું અહીં વિધવા બની જીવવા લાગી એટલે લોકો મારા ઉપર દયા કરે, નહિતર રંગીન સાડીમાં એક દીકરી સાથે રહેવું શક્ય નહોતું. લોકો મને શું શું કહે એ મને ખબર હતી. કોઈ મને વેશ્યા કહે, તો કોઈ મને કલમુઈ કહે.... હજારો વાતો થાય, આ નર્મદાને પતિ નથી તો આ છોકરી ક્યાંથી આવી....?" અચાનક કઈક વધારે કહી દીધું હોય એમ એ કરગરી પડ્યા, "એનાથી મારી દીકરીને કોઈ લેવા દેવા નથી જમાઈ..."\n"મારો પતિ દારૂડિયો હતો, મેં એને સુધારવા હજાર વાર એની માર ખાધી, પણ એ ન બદલ્યો અને આખરે એના લીધે મારો દીકરો મર્યો એટલે મેં આ બધું કર્યું."\nનર્મદાબેન કરણના પગમાં પડ્યા, "મેં આ બધું તમને કહ્યું નહિ કેમ કે મારી દીકરીને તમારા જેવો પતિ મળ્યો હતો, મારી જિંદગી તો બરબાદ થઈ પણ મારી દીકરીને તમે મળ્યા. જો આ બધું કહું તો તમે વૈભવીને ન સ્વીકારો એ માટે મેં આ બધું છુપાવ્યું પણ કરણ વૈભવીને મેં સંસ્કાર આપ્યા છે, એ એના બાપ જેવી નથી તમે એને ઠોકર ન મારતા. એને ઠોકર ન મારતા.... એને ઠોકર ન મારતા....." નર્મદા બહેન કરગરવા લાગ્યા એમનો અવાજ આંસુઓમાં તરડાઈ ગયો.\n( ક્રમશ: ) ***\nRangadiya Chetana 1 month ago


આ હસીનાઓએ 35 વર્ષ પછી પણ નથી વસાવ્યું પોતાનું ઘર, કોઇતો બન્યું છે લગ્ન વિનાની માં.. – Gujarat Page\nઆ હસીનાઓએ 35 વર્ષ પછી પણ નથી વસાવ્યું પોતાનું ઘર, કોઇતો બન્યું છે લગ્ન વિનાની માં..\n27th January 2021 22nd May 2021 Janak PatelLeaveaComment on આ હસીનાઓએ 35 વર્ષ પછી પણ નથી વસાવ્યું પોતાનું ઘર, કોઇતો બન્યું છે લગ્ન વિનાની માં..\nબોલીવુડ ઈન્ડસ્ટ્રીમાં જેટલો વહેલો સંબંધ બને છે તેટલો જ જલ્દીથી તે તૂટી જાય છે. તો આવી ઘણી અભિનેત્રીઓ છે, જેમના નામ મોટા અભિનેતાઓ સાથે જોડાયા છે પરંતુ આ સંબંધ લાંબો સમય સુધી ટકી શક્યા ન હતા અને જલ્દીથી આ સંબંધ તૂટી ગયા. આ પછી આજ સુધી, આ હસીનાઓએ 35 વર્ષની વય પછી પણ લગ્ન કર્યા નથી અને એકલા જ રહે છે. ચાલો જાણીએ, આ લિસ્ટમાં કોણ કોણ શામિલ છે…\nબોલિવૂડની સૌથી દમદાર અભિનેત્રીઓની લિસ્ટમાં તબ્બુ શામેલ છે સ્ક્રીન પર દરેક પાત્રને એ સારી રીતે નિભાવે છે. તે માત્ર એક મહાન અભિનેત્રી જ નથી પરંતુ સુંદરતાની દ્રષ્ટિએ પણ કોઈ કરતાં ઓછી નથી. 47 વર્ષિય તબ્બુ હજી પણ એકલી જ છે એટલે કે તેણે હજી પણ લગ્ન કર્યા નથી.\nજોકે તબ્બુનું નામ પ્રખ્યાત ફિલ્મ અભિનેતા અજય દેવગન સાથે જોડાયું હતું, પરંતુ તે જ સમયે અજય દેવગને તેનું દિલ કાજોલને આપી દીધું હતું અને તેથી જ તબ્બુ આજ સુધી એકલા જ છે.\nટીવી સીરિયલ ભાભી જી ઘર પર હે અને બિગ બોસ સીઝન 11 થી લોકોમાં ખ્યાતિ મેળવનારી અભિનેત્રી શિલ્પા શિંદેને હવે કોઈ ઓળખની જરૂર નથી. તેણે પોતાની જુદી જુદી રીતથી લોકોમાં એક ખાસ ઓળખ બનાવી છે. પરંતુ, શિલ્પા સિંદે હવે 40 વર્ષની થઈ ગઈ છે પરંતુ તેણે હજી લગ્ન કર્યા નથી. તે પોતાની સિંગલ લાઇફથી ખૂબ જ ખુશ છે.\nતમને જણાવી દઈએ કે હવે ટીવી સિરિયલો છોડ્યા બાદ શિલ્પા શિંદે વેબ સિરીઝ તરફ વળી છે. તાજેતરમાં તે પુરૂષપુરામાં જોવા મળી હતી. જેમાં તેમણે તેમના તેજસ્વી અભિનય અને બોલ્ડ અંદાજથી ખુબ પ્રંશસા મળી હતી.\nરણબીર કપૂરની ફિલ્મ રોકસ્ટારથી લોકોના દિલ પર રાજ કરનારી અભિનેત્રી નરગીસ ફાખરી પણ આ યાદીમાં શામેલ છે. ઇન્ડસ્ટ્રીમાં તેણે બોલ્ડ એક્ટ્રેસની ઓળખ બનાવી છે. નરગિસ હવે 38 વર્ષની છે અને હજી પણ તે એકલી જ છે. એક સમય હતો જ્યારે નરગિસ ઉદય ચોપરા સાથે જોડાયેલી હતી. જો કે, હવે બંને હવે અલગ થઈ ગયા છે.\nઅભિનેતા રિતિક રોશન સાથે બોલિવૂડની કારકિર્દીની શરૂઆત કરનારી અભિનેત્રી અમિષા પટેલ રાતોરાત બોલિવૂડ ઇન્ડસ્ટ્રીની મોટી અભિનેત્રી બની ગઈ હતી. જો કે, આ પછી અમિષા પટેલ એટલી સફળતા મેળવી શકી ન હતી. જો કે, અમિષા હવે 42 વર્ષની થઈ ગઈ છે પરંતુ તે લગ્નથી દૂર છે. તે જ રીતે, અમિષા હવે ફિલ્મોથી પણ દૂર છે, પરંતુ તેના ચાહકો હજી હાજર છે.\nટીવી ઈન્ડસ્ટ્રીમાંથી બોલિવૂડમાં આવનારી અભિનેત્રી મૌની રોય અવારનવાર હેડલાઇન્સમાં રહે છે. મૌની હવે 35 વર્ષની થઈ ગઈ છે પરંતુ તેણીના હજી લગ્ન થયા નથી. તેઓ માને છે કે લગ્ન જેવી પ્રથાને પ્રોત્સાહન આપવું જરૂરી નથી.\nપહેલાની મિસ યુનિવર્સ અને બોલિવૂડ અભિનેત્રી સુષ્મિતા સેને દસ્તક ફિલ્મથી પોતાના કરિયરની શરૂઆત કરી હતી. સુષ્મિતાએ બોલિવૂડની ઘણી શ્રેષ્ઠ ફિલ્મોમાં અભિનય કર્યો છે અને તેની કારકીર્દિ શાનદાર છે પરંતુ તે હજુ સુધી લગ્ન કરી શકી નથી. આજકાલ, સુષ્મિતા પોતાનાથી 15 વર્ષ નાના રોહમન શાલ સાથે રિલેશનશિપમાં છે.\nટીવી સિરિયલો ખૂબ સરસ લાગે છે, ફિલ્મ દંગલ માં પોતાનો અભિનય બતાવનાર કહાની ઘર ઘર કી અને સાક્ષી તન્વર હવે 45 વર્ષની છે પરંતુ તે હજી એકલી છે. સાક્ષી કહે છે કે જીવન જીવવા માટે લગ્ન કરવું જરૂરી નથી.\nબોલીવુડમાં પોતાની બોલ્ડ શૈલીથી એક અલગ ઓળખ બનાવનાર મલ્લિકા શેરાવત 44 વર્ષની થઈ ગઈ છે, છતાં તેણે હજી લગ્ન કર્યા નથી. મલ્લિકાના ચાહકો હજી હાજર છે અને તેણીનો જાદુ લોકો પર ખુબ વધારે છે\nભારતનું સૌથી અમિર બાળક મુકેશ અંબાણીનો પૌત્ર, આવી રીતે થશે તેનો ઉછેર…\n16th September 2021 16th September 2021 Janak Patel\nશું તમે જાણો છો કે ભારતીય ફિલ્મો અને ગીતોના શોખીન છે આ દેશના લોકો.


Tamarind લેટેસ્ટ એલર્ટ: અનુ આમલીને મારવા ગુંડાઓ મોકલશે!! ઇમ્લી લેટેસ્ટ ટ્વિસ્ટ 18 જાન્યુઆરી 2021: ટીવી સિરિયલ 'ઈમ્લી' આમલીની વાર્તામાં આદિત્ય અને આદિત્ય મોટી મુશ્કેલીમાં ફસાયા છે. જ્યાં એક તરફ આદિત્ય આતંકવાદીઓના Tamarind લેટેસ્ટ એલર્ટ: અનુ આમલીને મારવા ગુંડાઓ મોકલશે!! ઇમ્લી લેટેસ્ટ ટ્વિસ્ટ 18 જાન્યુઆરી 2021: ટીવી સિરિયલ 'ઈમ્લી' આમલીની વાર્તામાં આદિત્ય અને આદિત્ય મોટી મુશ્કેલીમાં ફસાયા છે. જ્યાં એક તરફ આદિત્ય આતંકવાદીઓના\nTamarind લેટેસ્ટ એલર્ટ: અનુ આમલીને મારવા ગુંડાઓ મોકલશે!!\nઇમ્લી લેટેસ્ટ ટ્વિસ્ટ 18 જાન્યુઆરી 2021: ટીવી સિરિયલ ‘ઈમ્લી’ આમલીની વાર્તામાં આદિત્ય અને આદિત્ય મોટી મુશ્કેલીમાં ફસાયા છે. જ્યાં એક તરફ આદિત્ય આતંકવાદીઓના ચુંગાલમાં છે, તો અનુ ઇમલીને હેરાન કરવાનો એક પણ મોકો જવા દેતો નથી. ગશ્મીર મહાજની મયુરી દેશમુખ અને સુમ્બુલ તૌકીર ખાન સ્ટારર સિરિયલ ઈમ્લી (ઈમ્લી લેટેસ્ટ એપિસોડ)ના એપિસોડમાં આતંકવાદી આદિત્યને કહે છે કે તેના કાનમાં બોમ્બ છે. આદિત્યની હાલત જોઈને આમલીની ધીરજ તૂટી ગઈ.\nઆમલી આર્યનને ઈર્ષ્યા કરે છે. દરમિયાન માલિની પોલીસ સાથે આર્યનની ઓફિસે પહોંચે છે. માલિનીના કારણે પોલીસ ઇમલીની ધરપકડ કરે છે. દરમિયાન, સિરિયલ આમલીની વાર્તામાં એક નવો હંગામો થવાનો છે. સિરિયલ ઇમલીના આગામી એપિસોડમાં, તમે જોશો, આર્યન ઇમલીને વચન આપશે કે તે તેને જેલમાંથી બહાર કાઢ્યા પછી જ મારી નાખશે. આમલી કંઈ બોલ્યા વગર પોલીસ સાથે જશે.\nઆ પણ વાંચો:- પેટ્રોલ ડીઝલનો આજે ભાવઃ પેટ્રોલ અને ડીઝલના નવા ભાવ જારી, જાણો તમારા શહેરમાં આજના ભાવ\nઅનુ આમલીને મારવા ગુંડાઓ મોકલશે.\nજેલમાં, આમલી સત્યકામને મળશે. સત્યકામને પોતાની સ્થિતિ જણાવવા આમલી રડી પડી. સત્યકામ આમલીને દર્દી રાખવા ત્યાં હશે. દરમિયાન માલિની ડરી જશે કે આમલી આદિત્ય સુધી ન પહોંચી શકે. આમલીને રોકવા માટે અનુ નવી રમત રમશે. અનુ પોલીસ સ્ટેશનમાં આમલીને મારવા ગુંડાઓ મોકલશે.\nઆદિત્યને બચાવવા આમલી જેલમાંથી ભાગી જશે\nબીજી બાજુ, આમલી જેલમાં બેભાન હોવાનો ડોળ કરશે. જેલનો દરવાજો ખુલતાની સાથે જ આમલી જેલમાંથી ભાગી જશે. જેલમાંથી બહાર આવતાની સાથે જ આમલી ફૂટપાથ પર જવા માટે સૌ પ્રથમ હશે. આમલી કેડીમાં આદિત્યને શોધવાનું શરૂ કરશે.\nસિરિયલ આમલીનો પ્રોમો જુઓ-\nઆર્યન આમલીને બચાવવા માટે જમીન અને આકાશને એક કરશે\nઆર્યન આમલી તરફ ખેંચાશે. તમરી જેલમાં જઈને આર્યનને આંચકો લાગશે. આર્યન આમલીને બચાવવા માટે પૃથ્વી અને આકાશને એક કરવાના છે.\nImlie અપડેટ 18 જાન્યુઆરી\nImlie આગામી ટ્વિસ્ટ\nImlie આગામી વાર્તા\nImlie નવીનતમ ગપસપ\nImlie પર આજે અપડેટ\nImlie સંપૂર્ણ એપિસોડ\nઆદિત્ય કુમાર ત્રિપાઠી\nઆર્યન અને ઇમલી લવ સ્ટોરી\nઆર્યન અને ઇમલી વેડિંગ\nઇમલી ટુડે એપિસોડ યુટ્યુબ\nઇમલી સિરિયલ આજે એપિસોડ 18 જાન્યુઆરી 2021\nઇમલી સ્ટારકાસ્ટનું નામ\nઇમલીએ આદિત્ય સાથેના લગ્ન તોડી નાખ્યા\nઇમ્લી સ્પોલિયર એલર્ટ 18 જાન્યુઆરી 2021 એપિસોડ નંબર 369\nટીવી સીરીયલ ગપસપ\nમાલિની અને આદિત્યના લગ્ન\nસુપરહિટ શો આમલી\nસુમ્બુલ તૌકીર ખાન ઉંમર\nસ્ટાર પ્લસ શો


લાંબા અને સ્વસ્થ જીવન જોઈએ છે? ખોરાકમાં ફળો અને શાકભાજીની માત્રામાં વધારો - Dustakk\nજો તમને લાંબી અને સ્વસ્થ જીવનની ઇચ્છા હોય, તો પછી દરરોજ ફળો અને શાકભાજીની પાંચ પિરસવાનું ખાવાનો પ્રયત્ન કરો, જેમાં ફળોની ત્રણ પિરસવાનું અને ત્રણ શાકભાજીનો સમાવેશ થાય છે.\nએક સંશોધનમાં વિશ્વભરના તમામ અધ્યયનનું વિશ્લેષણ શામેલ છે, જેમાં આશરે 20 લાખ લોકોને કુલ 30 વર્ષથી ટ્રેક કરવામાં આવ્યા છે.\nજે લોકો દરરોજ ફળ અને શાકભાજીની બે પિરસવાનું સેવન કરે છે તેની તુલનામાં, ભાગ લેનારાઓ કે જેઓ રોજ પાંચ ફળો અને શાકભાજીની પિરસવાનું સેવન કરે છે, તેઓને તમામ કારણોથી મૃત્યુનું પ્રમાણ 13 ટકા ઓછું હોવાનું જણાયું છે; હૃદય રોગથી મૃત્યુનું જોખમ 12 ટકા ઓછું (સ્ટ્રોક સહિત); કેન્સરથી મૃત્યુનું જોખમ 10 ટકા ઓછું અને ક્રોનિક અવરોધક પલ્મોનરી ડિસીઝ (સીઓપીડી) જેવા શ્વસન રોગોથી મૃત્યુનું જોખમ 35 ટકા હોવાનું જોવા મળ્યું છે.\nઆ અભ્યાસ અમેરિકન હાર્ટ એસોસિએશનના ફ્લેગશિપ જર્નલ , સર્ક્યુલરશનમાં પ્રકાશિત થયો છે.\nકયા ફળો અને શાકભાજી ખાવા?\nઆ અભ્યાસ ફળો અને શાકભાજીના શ્રેષ્ઠ ઇનટેક સ્તરને ઓળખે છે, જે મુજબ લોકોએ આદર્શ રીતે દરરોજ ફળો અને શાકભાજીની પાંચ પિરસવાનું લેવું જોઈએ.\nબધા ફળો અને શાકભાજી સમાન આરોગ્ય લાભ આપતા નથી. ઉદાહરણ તરીકે, બટાટા, વટાણા અને મકાઈ જેવા શાકભાજી જેમાં વધુ સ્ટાર્ચ જોવા મળે છે, ફળોના રસ, વગેરે, બધા કારણો અથવા અમુક તીવ્ર રોગોથી મૃત્યુના ઓછા જોખમ સાથે સંકળાયેલા ન હતા.\nબીજી તરફ, લીલા પાંદડાવાળા શાકભાજી, જેમાં પાલક, પાંદડાવાળા લેટીસ અને કેળા, બીટા કેરોટિન અને વિટામિન સી સમૃદ્ધ ફળો અને શાકભાજી, જેમ કે સાઇટ્રસ ફળો, તેનાં રસ ઝરતાં ફળોની અને ગાજર ફાયદાકારક છે.\nફળો અને શાકભાજી આપણા આહારના મહત્વપૂર્ણ ઘટકો છે, જે આપણને અનેક રોગોથી બચાવવામાં મદદરૂપ થઈ શકે છે.\n(આ લેખ તમારી સામાન્ય માહિતી માટે છે, અહીં કોઈ સારવારનો દાવો કરવામાં આવી રહ્યો નથી, આરોગ્ય સંબંધિત કોઈપણ સમસ્યા માટે, ફીટ તમને ડૉક્ટરનો સંપર્ક કરવાની સલાહ આપે છે.)\nTags: fruit, Health, health tips, Vegetables


આઇપીએલ પર્પલ કેપ: બુમરાહ-રબાડા વચ્ચે ખરાખરીનો જંગ | Avadhtimes\nHome રમત જગત આઇપીએલ પર્પલ કેપ: બુમરાહ-રબાડા વચ્ચે ખરાખરીનો જંગ\nઆઇપીએલ પર્પલ કેપ: બુમરાહ-રબાડા વચ્ચે ખરાખરીનો જંગ\nઆઈપીએલનું આઇપીએલ-૨૦૨૦ ખરાખરીનો જંગ હવે અંતિમ તબક્કે પહોંચી ગયો છે. મંગળવારે મુંબઈ ઈન્ડિયન્સ ફાઈનલમાં દિલ્હી કેપિટલ સાથે ટકરાશે. રવિવારે દિલ્હીએ ક્વોલિફાયર ૨ માં સનરાઇઝર્સને હરાવ્યુ હતુ.\nબીજી તરફ, પર્પલ કેપ રેસ પણ રસના તબક્કે પહોંચી ગઈ છે. રવિવારે દિલ્હી કેપિટલ્સના કાગીસો રબાડાએ મુંબઇ ઇન્ડિયન્સના જસપ્રિત બુમરાહ પાસેથી પર્પલ કેપ છીનવી લીધી હતી. ખાસ વાત એ છે કે આઈપીએલમાં સૌથી વધુ વિકેટ લેનારા ટોચના ત્રણ બોલરો ફાઇનલ રમશે.\nસનરાઇઝર્સ સામે ક્વોલિફાયર ટુ મેચ શરૂ થાય તે પહેલાં કાગિસો રબાડા ૨૫ વિકેટ સાથે પર્પલ કેપ રેસમાં બીજા ક્રમે હતો. તેણે આ મેચમાં બુમરાહને ચાર વિકેટ સાથે પાછળ છોડી દીધો હતો. હવે રબાડાના ખાતામાં ૨૯ વિકેટ છે. તેણે તે જ ઓવરમાં ૩ વિકેટ ઝડપીને બુમરાહથી પર્પલ કેપ છીનવી લીધી હતી. રબાડા પણ આ ઓવરમાં હેટ્રિક લઈ શકશે. પરંતુ તેણે ૨ વિકેટ ઝડપી લીધા બાદ વાઈડ બોલ લીધો હતો.\nઆ બંને બોલરો ફાઇનલમાં રમશે. આવી સ્થિતિમાં, પર્પલ કેપને લઇને બંને વચ્ચે જોરદાર સ્પર્ધા જોવા મળશે. રબાડા અને બુમરાહ પછી ત્રીજા નંબરે મુંબઇ ઇન્ડિયન્સનો ટ્રેન્ટ બોલ્ટ પણ છે. તેણે અત્યાર સુધીમાં ૨૨ વિકેટ ઝડપી છે. અમને જણાવી દઈએ કે જસપ્રિત બુમરાહ કોઈ પણ એક સીઝનમાં ભારતીય વિકેટ લેનાર સૌથી વધુ બોલર છે.


નિવૃત્તિની વય અને પેન્શનની રકમમાં થઈ શકે છે વધારો - Western Times News\nનવી દિલ્હી, કેન્દ્ર સરકાર સરકારી કર્મચારીઓને જલ્દી જ કોઈ ગુડ ન્યૂઝ આપી શકે છે. કર્મચારીઓની નિવૃત્તિની ઉંમર અને પેન્શનની રકમ વધારવા અંગે ચર્ચા વિચારણા કરી છે. પ્રધાનમંત્રી નરેન્દ્ર મોદીની આર્થિક સલાહકાર સમિતિ તરફથી આ રજૂઆત કરવામાં આવી છે.\nભારતમાં કામ કરતા લોકોની વયમર્યાદામાં વૃદ્ધિ કરવા અંગે રજૂઆત કરવામાં આવી છે. પ્રધાનમંત્રી નરેન્દ્ર મોદીની આર્થિક સલાહકાર સમિતિએ જણાવ્યું છે કે, દેશમાં નિવૃત્તિની ઉંમરમાં વૃદ્ધિ કરવાની સાથે સાથે યુનિવર્સલ પેન્શન સિસ્ટમ પણ શરૂ કરવી જાેઈએ.\nસમિતિના રિપોર્ટ અનુસાર આ સિસ્ટમ હેઠળ કર્મચારીઓને દર મહિને ઓછામાં ઓછું રૂ.૨,૦૦૦ પેન્શન આપવું જાેઈએ. આર્થિક સલાહકાર સમિતિએ ભારતમાં સિનિયર સિટીઝનની સુરક્ષા માટે યોગ્ય વ્યવસ્થા કરવા માટેની રજૂઆત કરી છે.\nરિપોર્ટમાં જણાવવામાં આવ્યું છે કે, કામ કરવાની ઉંમર વધારવી હોય તો સેવાનિવૃત્તિની ઉંમરમાં પણ વૃદ્ધિ કરવાની જરૂરિયાત છે. સામાજિક સુરક્ષા પ્રણાલી પરના પ્રેશરને ઓછું કરવા માટે આ સિસ્ટમની શરૂઆત કરી શકાય છે. રિપોર્ટમાં જણાવવામાં આવ્યું છે કે, ૫૦ વર્ષથી વધુ વયની વ્યક્તિઓ માટે પણ સ્કિલ ડેવલપમેન્ટ જરૂરી છે.\nરિપોર્ટમાં જણાવવામાં આવ્યું છે કે, કેન્દ્ર અને રાજ્ય સરકારે એવી નીતિઓ બનાવવી જાેઈએ જેનાથી કૌશલ્ય વિકાસ પણ થઈ શકે. જેનાથી અસંગઠિત ક્ષેત્ર, અંતરિયાળ વિસ્તારમાં રહેતા લોકો, રેફ્યુજી, પ્રવાસીઓને પણ શામેલ કરવા જાેઈએ. જે લોકો પાસે ટ્રેનિંગ મેળવવા માટે સાધન ના હોય તેમનો પણ ટ્રેન્ડ હોવો જરૂરી છે.\nવર્લ્‌ડ પોપ્યુલેશન પ્રોસ્પેક્ટ્‌સ ૨૦૧૯ના રિપોર્ટ અનુસાર વર્ષ ૨૦૫૦ સુધીમાં ભારતમાં ૩૨ કરોડ લોકો સિનિયર સિટીઝન હશે. એટલે કે, દેશની વસ્તીમાંથી ૧૯.૫ ટકા લોકો સેવાનિવૃત્તની કેટેગરીમાં શામેલ થઈ જશે. વર્ષ ૨૦૧૯માં ભારતની વસ્તીમાંથી ૧૦ ટકા લોકો એટલે કે, ૧૪ ટકા લોકો સિનિયર સિટીઝનની કેટેગરીમાં છે. કર્મચારીઓને સેવાનિવૃત્તિની વય અંગે અનેક મામલાઓ કોર્ટમાં પહોંચી રહ્યા છે.\nએક તરફ સેવાનિવૃત્ત થતા પહેલા કર્મચારીઓ સતત સેવાનિવૃત્તિ વર્ષ વધારવા માટે કવાયત તેજ કરી રહ્યા છે. આવો જ એક મામલો બેંગ્લોર હાઈકોર્ટમાં પહોંચ્યો હતો. તો બેંગ્લોર હાઈકોર્ટ આ અંગે ર્નિણય આપ્યો છે કે, સેવાનિવૃત્તિની વયમાં વૃદ્ધિ કરવાનો સંપૂર્ણ ર્નિણય રાજ્ય સરકારનો છે.SS1MS\nPrevious દાનહ સાંસદે પંચાયત અને નગર પાલિકાની સમસ્યાઓને લઈ કલેકટરને કરી રજૂઆત\nNext શ્રી હેમચંદ્રાચાર્ય સંસ્કૃત પાઠશાળામાં ૩૫ બાળકોનો વિદ્યારંભ સંસ્કાર કાર્યક્રમ યોજાયો


aaj-nu-rashifal-28-january-2022-rashifal-today-horoscope-in-gujarati-zodiac-signs-kb – News18 Gujarati\nDaily Horoscope, Aaj nu RashiBhavishya, Rashifal for 28 January 2022: તમામ રાશિના જાતકો (zodiac sings) માટે આજનો દિવસ કેવો રહેશે એ આજે 28 January 2022 દૈનિક રાશિફળમાં (Aaj nu Rashifal) જાણવા મળશે. કયા રાશિના જાતકો માટે આજનો દિવસ શુભ રહે કે કયા રાશિના જાતકો માટે દિવસ મુશ્કેલી ભર્યો રહેશે? (Aaj nu RashiBhavishya).\nLast Updated : January 28, 2022, 06:29 IST\nમેષ રાશિફળ (Aries):ગણેશજી કહે છે, આધ્યાત્મિક ગતિવિધિઓમાં પણ રસ રહેશે. ઘરનું વાતાવરણ સુખદ અને સુખમય રહેશે. આ સમયે આર્થિક પક્ષ થોડો નબળો રહી શકે છે. જોખમી કાર્યો કરવાથી બચવું. કાર્યક્ષેત્રમાં કોઇ નવા કામની શરૂઆત માટે સમય યોગ્ય છે. જીવનના દરેક માર્ગ ઉપર તમે તમારી જવાબદારીને યોગ્ય રીતે નિભાવશો.\nવૃષભ રાશિફળ (Taurus):ગણેશજી કહે છે, થોડા સાવધાન રહો, નજીકના લોકો જ તમારી સાથે વિશ્વાસઘાત કરી શકે છે. કોઇ પણ નિર્ણય સમજી-વિચારીને લેવો. વધારે વ્યસ્તતાના કારણે ઘરમાં વધારે ધ્યાન આપી શકશો નહીં. કાર્યક્ષેત્રમાં તમામ વિધ્નો અને મુશ્કેલીઓ વચ્ચે તમે તમારા લક્ષ્યને પ્રાપ્ત કરવામાં સફળ રહેશો.\nમિથુન રાશિફળ (Gemini): ગણેશજી કહે છે, ધનને લગતી પરેશાની રહેશે, કોઇ નજીકના મિત્રની મદદથી સમસ્યાનો ઉકેલ પણ મળી જશે. સ્વાસ્થ્ય ઉત્તમ રહેશે. વ્યવસાયને લગતા મામલે કોઇપણ નિર્ણય યોગ્ય સમજીવિચારીને જ લો. સમય મહેનત કરવાનો છે. સ્થિતિ અને પરિસ્થિતિ ધીમે-ધીમે તમારા પક્ષમાં આવી જશે.\nકર્ક રાશિફળ (Cancer):ગણેશજી કહે છે, લાંબા સમયથી ચાલી રહેલી કોઇ ચિંતા દૂર થશે. વધારે મહેનતના કારણે નસમાં દુખાવો થઈ શકે છે. કોઇ વિરોધી તમારા માટે નકારાત્મક પરિસ્થિતિઓ તો બનાવશે, પરંતુ તમે તેનાથી મુક્તિ મેળવવામાં સમર્થ પણ રહેશો. વ્યાવસાયિક સ્થિતિમાં સુધાર આવશે.\nસિંહ રાશિફળ (Leo):ગણેશજી કહે છે, તમે તમારાં કાર્યોની વ્યસ્તતા તથા પારિવારિક જીવન વચ્ચે તાલમેલ સારો જાળવશો. વિદ્યાર્થી વર્ગને તેમના અભ્યાસમાં અનેક મુશ્કેલીઓનો સામનો કરવો પડશે. પારિવારિક વ્યવસ્થા તથા તાલમેલ યોગ્ય જળવાયેલો રહેશે. પાર્ટનરશિપને લગતા વ્યવસાયમાં દરેક ગતિવિધિઓ તથા ક્રિયાઓ ઉપર નજર રાખો.\nઆ પણ વાંચો: Astrology: 29 જાન્યુઆરીએ શુક્ર ગ્રહ થશે માર્ગી, આ રાશિ જાતકોની ખુલી જશે કિસ્મત\nકન્યા રાશિફળ (Virgo):ગણેશજી કહે છે, ઘરનું વાતાવરણ સુખદ રહેશે. જમીનને લગતા મામલાઓ અંગે પોઝિટિવ ચર્ચા-વિચારણાં પણ થશે. આજે કાર્યક્ષેત્રમાં કોઇ સોનેરી અવસર હાથમાં આવશે. અચાનક આવેલી મુશ્કેલીથી કોઇ રસ્તો ઉકેલાશે નહીં. બાળકો ઉપર તમારો ગુસ્સો ઉતારશો નહીં.\nતુલા રાશિફળ (Libra):ગણેશજી કહે છે, ભાઇઓ સાથે ચાલી રહેલો મતભેદ દૂર કરવામાં તમારી વિશેષ ભૂમિકા રહેશે. ખર્ચ વધારે રહેશે પરંતુ ગભરાશો નહીં. આ ખર્ચ તમારા થોડા સારા માટે રહેશે. લગ્નજીવન મધુર જળવાયેલું રહેશે. વ્યવસાયિક કાર્યોમાં તમારી મહેનતનું યોગ્ય પરિણામ તમને પ્રાપ્ત થશે.\nવૃશ્ચિક રાશિફળ (Scorpio):ગણેશજી કહે છે, મશીન, સ્ટાફ વગેરે સાથે જોડાયેલી નાની-મોટી પરેશાનીઓ વેપારમાં આવશે. પારિવારિક સુખ-શાંતિની દૃષ્ટિએ સમય ઉત્તમ રહેશે. ભાવુકતા તમારી સૌથી મોટી નબળાઇ છે. તેના ઉપર વિજય મેળવવો ખૂબ જ જરૂરી છે. સરકારી સમસ્યા જે છેલ્લાં થોડા સમયથી ચાલી રહી હતી આજે તેનો શાંતિપૂર્ણ ઉકેલ મળી શકે છે.\nધન રાશિફળ (Sagittarius):ગણેશજી કહે છે, પાડોસીઓ અને સંબંધીઓ સાથે સંબંધમાં કોઇપણ પ્રકારનો મનમુટાવ ન આવે તેનું ધ્યાન રાખો. કાયદાકીય મામલે તમને વિજય પ્રાપ્ત થશે. તમારી વ્યવસાયિક યોજનાઓને સિક્રેટ જ રાખો. સ્વાસ્થ્ય સારું રહેશે. પારિવારિક વાતાવરણ સુખમય રહેશે.\nમકર રાશિફળ (Capricorn):ગણેશજી કહે છે, જો કોઇ રૂપિયા ફસાયેલા છે તો તેને પ્રાપ્ત કરવા માટે સમય અનુકૂળ છે. વાહન સાવધાની પૂર્વક ચલાવવું જરૂરી છે. પતિ-પત્ની તથા પરિવારના સભ્યો વચ્ચે ચાલી રહેલાં મતભેદ દૂર થશે. ઘરના વડીલોનું માન-સન્માન અને સેવામાં ઘટાડો આવે નહીં તેનું ધ્યાન રાખવું. આર્થિક સ્તિથિ પણ મજબૂત થશે.\nકુંભ રાશિફળ (Aquarius):ગણેશજી કહે છે, ખોટા વાદ-વિવાદ કે તર્ક-વિતર્કમાં પડશો નહીં. રાજકીય મામલાઓને લઇને સાવધાન રહેવું જરૂરી છે. મોબાઇલ, ઈમેલ દ્વારા કોઇ શુભ સમાચાર પણ પ્રાપ્ત થઇ શકે છે. આ સમયે શેર બજાર, રોકાણ વગેરે જેવી ગતિવિધિઓમાં રસ ન લો. પારિવારિક વ્યવસ્થામાં થોડી બેદરકારી રહેશે. ધ્યાન રાખો કે કોઇ વ્યવસાયિક નાની પણ બેદરકારી તમારા કરિયરને ખરાબ કરી શકે છે.\nમીન રાશિફળ (Pisces): ગણેશજી કહે છે, વેપાર તથા કારોબારમાં તમારા લક્ષ્યો પ્રાપ્ત કરવા માટે વધારે મહેનત કરવાની જરૂરિયાત છે. કાયદાકીય મામલે કોઇ નિષ્ણાતની સલાહ લો, તમને યોગ્ય સમાધાન મળશે. પારિવારિક અને વ્યવસાયિક જીવનમાં સારો તાલમેલ બેસાડી ન શકવાના કારણે પરિવારમાં તણાવ રહેશે. તમારી જવાબદારીઓથી ગભરાશો નહીં. આ સમેય તમે એકલતાનો અનુભવ કરશો. (By Astro Friend Chirag – Son of Astrologer Bejan Daruwalla)\nFirst published: January 28, 2022, 06:29 IST


Home એટસેટ્રા આશ્ચર્ય અથવાતો આનંદ આપતા આપણા મકાન અને તેના નામ\nસહુને એક સપનું હોય જ છે ” મારે પણ એક ઘર હોય”. સિવાય કે મકાનમાલિકની પ્રોપર્ટી પર કબ્જો જમાવી બેસી જવાનું સ્વપ્ન હોય. મોટા શહેરમાં સારા લોકેશન પર મકાન હોય તો હોમલોનના હપ્તા ભરવા કરતાં એવું સ્વપ્ન ઘણાને વધુ સારું લાગે છે.\nહવે તાણીતુસીને ઘર તો બનાવ્યું, વહાલા સંતાનની જેમ વહાલા ઘરને નામ આપવાની ઘણાને ઈચ્છા થાય છે. છેલ્લાં ત્રીસેક વર્ષથી લોકો ફ્લેટમાં રહેવા માંડયા છે. ફ્લેટને નામ આપો એ કેવું લાગે? એક ફ્લેટ બીજે માળે બહારથી લીલો રંગી બાલ્કની ઉપર ‘સીતા નિવાસ’ લખ્યું હોય, નીચે ગ્રાઉન્ડફ્લોર પર ગુલાબી ચૂનો લગાવી ‘રાંદલકૃપા’ અને ત્રીજે માળે પિલ્લર પર ચોકઠાની ડિઝાઇન કરી ઉભા અક્ષરે ‘સ્નેહવિલાસ’ લખ્યું હોય એ વિચારી શકો છો કેવું લાગે? એટલે મનમાં ખુબ ઈચ્છા હોય તો પણ કોઈ મકાન સ્વતંત્ર હોય એ સિવાય નામ આપી શકાતાં નથી. ફ્લેટની બાલ્કની આમેય હોય અઢી ફૂટ ઊંચી પાળની અને ચાર ફૂટ પહોળી. એમાં “ વસંત તાલિકા વિહાર” જેવું નામ લખવા માટે બાલ્કની લંબાવવી પડે ને બાજુવાળાની બાલ્કનીને અડી બે અક્ષર એના ઘર પર આવે! ને લોખંડની પટ્ટીઓની રેલિંગ હોય તો? પુંઠું થોડું લગાવાય છે?\nમોટી વૈભવી વસાહતોના નામ તો એ લોકો જ ફેશનેબલ ગોતીને એવાં તો પાડે છે.. સમજાય નહીં એવા અંગ્રેજી શબ્દો. ફાઈવસ્ટાર હોટલ પણ શરમાઈને રીસેપ્શન લાલ રંગી દે એવાં. ઓફિસમાં પૂછવા તો જવાય નહીં કે આ નામનો શો અર્થ છે! એના ફાંકડા ઉચ્ચારમાં ખોટું અંગ્રેજી બોલતાં સ્ટાફને કે ખુદ બિલ્ડરને જ ખબર ન હોય કે આ નામનો અર્થ શું છે અને કોણે એ ગોત્યુ.\nત્રણ દસકા પહેલાં સુધી રસ્તે જતાં મકાનનાં નામ વાંચી ખુશ થતો અને કઈં કઈં વિચારતો. મોટેભાગે નામ ભગવાનનાં જ હોય. મકાન એના માલિકની ઓળખાણ આપી દે. ખોડિયારકૃપા, જોગણી નિવાસ,રામદેવ કૃપા (સિવાય કોઈ યોગાચાર્ય રામદેવે શીખવેલા આસનોના ક્લાસ ચલાવી મકાન કરવા જેટલું કમાયો હોય!!) એ લગભગ કારીગર વર્ગે પેટે પાટા બાંધી કરેલાં હોય.\nપરિતોષ, પ્રવર્તન, ઉન્મેષકર , જન્મેજય, પ્રશાન્તિનીલયમ, નિશાંત, ઈશાવાસ્યમ ,ઉત્તુંગ લહર (આ સાચે જ નામો છે) નાગરપણા ની જાહેરાત કરે છે. અમે બીજાથી જુદા કેમ ન પડીએ? અમારા સિવાય કોઈને સૂઝે તો નહીં, સમજાય પણ નહીં એવા નામ જોઈએ. સમજ્યા?\nપરિશ્રમ એક સામાન્ય નામ છે. બિચારા માલિકે પાઈ પૈસો એકઠો કરી, હોમ લોનના હપ્તા બેવડ વળી જાય ત્યાં સુધી ભરી મકાન બનાવ્યું હોય. પણ પરિશ્રમ એવું પણ વિચારવા પ્રેરે છે જાણે મકાનમાલિકે એક એક ઈંટ પોતે ઊંચકી હોય ને માલિકણે સિમેન્ટ પૂર્યો હોય.\nમાતૃકૃપા, પિતૃ કૃપા તો અગણિત જોયાં છે. કોઈ “લેણદાર કૃપા”, “ ભાગીદાર કૃપા”, “મકાનમાલિક કૃપા” થઇ હોય તો પણ રાખતું નથી. એક બ્રોકરે “શેરમાન” નામ રાખેલું, ખરેખર “શેર માં “ હતું. એ શેરમાં એટલું કમાયો કે એમાંથી મકાન કરેલું અને એની એ છાપરે, નહીંતો અગાશીપર ચડી (પગ લપસી ન પડે એની તકેદારી રાખી) જાહેરાત કરતો હતો.\nપણ કોઈ બેન્ક અધિકારી ભૂલથી પણ બેંકમાન ન રાખી શકે. લોન લીધી હોય તો પણ લોકો માને કે બેંકમાં માલીયાઓ સાથે મળી ગયા હશે કે ‘ગ્રાહક કૃપા’ હશે. વિજિલન્સવાળા ચા પીવા દોડી આવે.\nહા, સસરાએ દહેજ આપ્યું હોય કે મકાન માટે ટેકો આપ્યો હોય તો કોઈ સસરા કૃપા કે ‘દહેજ’ રાખે ખરું? રાખવું જોઈએ. ‘વારસો’ કેવું રહે? ( વેલ્થ ટેક્સવાળા સિવાય).\nલાગતું વળગતું: આપણો તો સ્ત્રી નો અવતાર! – યુવાન વહુની ભૂતકાળની સફર\nદિવ્યા નિવાસ, સરલા સદન ‘મનીષા મેન્શન’, ‘કૃપા’ -અર્ધાંગિની પર બહુ જ માન અને વાત્સલ્ય હોય કે ઓર્ડર હોય – “ મારું નામ જ રાખોને ? “ આમેય ગૃહરાજ્ઞિ એ જ છે ને? ‘પિયાકા ઘર હે યે રાની હું મેં ઘર કી’ એવું ફિલ્મી ગીત છે પણ એમાં પિયાનું ઘર છે એટલે પિયો હપ્તો ભરી તૂટી જાય છે અને રાની પોતે એટલે તેનું જ ચાલે છે એ સાબિત થાય.\n“ઘર શીતલ સુધીર કા” એવી તકતીઓ તો ઘર બહાર હોય છે. બેયના ગ્રહ ને બદલે કે સાથે નામ મેચ થતાં હોય તો રખાય. ‘શીતલ સમીર’ કે ‘રવિ ઉષ્મા’. પણ ‘મંગી પશો’ કેવું લાગે? ‘મિલિન્દ પુષ્પા’ હોય તો ભાઈ લોહી પીવે છે એ જાહેર થઇ જાય.\nઆબોદાના, આશિયાના, બાગ એ ફિરદૌસ,,જન્નત, આસ્મા મંઝિલ – એ વાંચતા જ મુસ્લિમ બિરાદરોના વિસ્તારમાંથી પસાર થઈએ છીએ એની ખાતરી થઇ જાય. એમાં એક મકાનનું નામ હતું ‘ગરીબ નવાઝ’. ઉપર ઝરૂખાની ધાર પરથી વરસાદથી કે કોઈ રીતે ઝ ધોવાઈ ગયેલો. લોકોને થાય નવા ગરીબ? કેમ કરતા આવું થયું હશે?\nબાકી પરશોત્તમ નિવાસ, રમેશ ભુવન (શાબાશ રમેશભાઈ. એ નામની તકતી મેં ગુજરાતીમાં મસ્કત શહેર, ઓમાન દેશમાં જોયેલી!), સુરેશ નિવાસ, દિવ્યા નિવાસ એ બધા માટે નેઈમપ્લેટનો ખર્ચો ન કરવો પડે. ’મેરા નામ હી મેરા મકાન હૈ’\nરાજકોટમાં શૈશવમાં એક મકાનનું નામ પરસાણા નિવાસ જોઈ મેં પૂછેલું- “આહા, અહીં 52 શાણા રહે છે?”\nમારા બોપલમાં એક મકાનનું નામ સ્માર્ટ સદન છે. ત્યાં રહેતા બધા જ ખુબ સ્માર્ટ હશે પણ આ જાહેરાત બહાર કરવાનું પ્રયોજન અંદર જઈ પૂછવા વિચાર્યું, પણ સ્માર્ટ સીસ્ટિમો CCTVમાં મને જોઈ, સ્માર્ટ સાધનથી મારી ગળચી પકડી લે કે સ્માર્ટ રીતે મને કરંટ આપે તો? એટલે એમને પૂછવાનું માંડી વાળ્યું.\nઅમુક વિસ્તારમાં એક સરખાં નામવાળાં એટલા તો મકાનો હોય છે કે કોનું કયું એ માટે બાજુના મકાનનું નામ આપવું પડતું. “ખોડિયારકૃપા, રામકૃપાની બાજુમાં”. હવે ખોડીયારકૃપા પણ બે હોય અને રામકૃપા પણ બે તો? તો એક લખે ‘મુકાભાઈની કીટલીસામે‘ ને બીજો ‘જયઅંબે સાઇકલ રીપેર સામે’.\nઅને ખરેખર એવું થયેલું. રાજકોટમાં હું બેંકમાં. ભક્તિનગરની કોઈ શેરીમાં કોઈ લોનના પૈસા ન ભરતો માણસ હતો. સરનામું “શેરી નં 25, ખોડિયાર કૃપા”. ત્યાં દર પાંચ મકાને એક ખોડિયાર કૃપા હતું. “કયે ઠામે આપવી કંકોતરી (લીગલ નોટિસ). ને જે ખોડિયારકૃપામાં જઈ પૂછીએ કે … ભાઈ અહીં રહે છે? ના જ પાડે. પહેલાં પૂછી લે “ શું કામ છે?” ન કહેવાય, ન સહેવાય ! “ક્યાંથી આવો છો?” કામ ન કહીએ પણ નામ બેન્કનું કહી આઈ કાર્ડ બતાવવું તો પડે. ખલ્લાસ. ઢૂંઢતે રહ જાઓગે!\nબિચારા પોસ્ટમેનને એ પોસ્ટકાર્ડ કે બહુ બહુ તો ઇનલેન્ડ પત્રોના જમાનામાં સરખાં નામવાળાં મકાનોમાં ગોતવાની બહુ તકલીફ પડતી.\nહવે તો મકાનને નામ નથી હોતાં, જરૂર જ નથી પડતી. પત્રની જગાએ ઇમેઇલ,વૉટ્સએપ, ફેસબુકથી વ્યવહાર ચાલે છે અને દરેકના હાથમાં મોબાઈલ હોય છે.\nસોસાયટીનાં નામ ફેશનેબલ પડે એટલે સહુ કવાયત કરતા. એમાં ઝગડા પણ ખરા. સોસાયટીના બિલ્ડરે પાડેલાં નામ ક્યારેક ન પણ ગમે. કાંતિલાલ પાર્ક, છગનકાકા પાર્ક, કાળિયા સોસાયટી (સાચે. મૂળ નામ કાલિય કે કલિય હતું. રહેવાસીઓ પોતાને કાળા કહેવામાં શરમ તો અનુભવે જ ને?)\nગમે તે કરો, એક દિવસ માટીની બનેલી ઈંટોથી બનેલું એ મકાન માટીમાં મળી જવાનું છે. મકાનમાલિક પણ માટીમાં મળી જશે. જેટલો વખત સુંદર નામો રાખે, આપણે વાંચીએ અને ઝરૂખે બેઠેલો કે હિંચકે હિંચકતો માલિક જોઈ એને આશિષ આપીએ કે જ્યાં સુધી તું રહે, તારા મકાનનું નામ રહે.\nએક વાત યાદ કરી હસ્યા વિના રહેવાતું નથી. એક બોર્ડ જોયેલું ‘સવાસો વર્ષ જુના ભાડવાતની ચાલી’!! ભાડુઆત એટલું જીવ્યો કે ચાલી?\nમકાનની બહાર ‘ફલાણાફોન કે ફલાણા બ્રોડબેન્ડ ના સૌજન્યથી’ કે ‘દરવાજા પાસે વાહન મૂકવું નહીં‘ લખ્યું હોય તો ગનીમત પણ ‘કુતરાથી સાવધ રહો’ કે ‘અજાણ્યાએ બેલ મારવી નહીં’ જેવું વાંચવું આંખોને નથી ગમતું. હવે કૂતરાઓની પણ જરૂર નથી. ઇલેક્ટ્રીક એલાર્મો છે. સીસી ટીવી છે.\nકોઈને પોતાનું નામ પણ આડોશી પાડોશીને જણાવવામાં રસ નથી તો વર્લ્ડ એટ લાર્જ ને ક્યાં જણાવે? પોતાનું સ્વતંત્ર એકલું અટુલું મકાન તો હવે વાર્તામાંએ નથી આવતું. બસ ઘર નં.થી સંતોષ માનો. હવે તો એ પણ નથી હોતો. આવનારા તો પણ આવી જાય છે.એમને આવકારીએ.\nદુલા કાગે ગાયું છે “તારે આંગણિયે કોઈ આવે રે તો આવકાર મીઠો આપજે રે, માનવી પાસે માનવી આવે આવકાર મીઠો આપજે રે!”\nનામ તો નામશેષ થઇ જશે, રહેશે મધુર યાદો.\nતમને ગમશે: પોતાના પુત્રના લગ્નની કંકોત્રીની કિંમત આખરે જાહેર કરતા મુકેશ અંબાણી\nPrevious articleશેરનો ભાવ નક્કી કરવા થતું ટેકનીકલ એનાલીસીસ મદદરૂપ થાય ખરું?\nNext articleકઈ રીતે ફેન થિયરીઝ અને એવેંજર્સ4એક બીજાની સાથે જોડાયેલા છે\nવત્સલ રાણા April 9, 2020 At 13:44\nસરસ હળવો મરક મરક લેખ.\nએક મિત્રએ પોતાના નવા મકાનનું નામ રાખ્યું”ભિક્ષુક” ખબર પડી કે એમના પિતાનું નામ ભીખાલાલ હતું.


અમદાવાદના મ્યુનિસિપલ કમિશનર બદલાયા,7IAS અધિકારીની બદલી - Ab Tak Gujarat\nઅમદાવાદના મ્યુનિસિપલ કમિશનર બદલાયા,7IAS અધિકારીની બદલી\nરાજ્યના7IAS અધિકારીઓની બદલી કરવામાં આવી છે. અમદાવાદ મ્યુનિસિપલ કોર્પોરેશનના કમિશનર પણ બદલાયા છે. લોચન સહેરા અમદાવાદ મ્યુનિસિપલ કોર્પોરેશનના નવા કમિશનર બન્યા છે.\nલોચન સહેરા AMCના નવા કમિશનર બન્યા છે. તે 2002ની બેચના IAS અધિકારી છે. લોચન સહેરા7જુલાઇ 2014થી7મે 2016 સુધી મહેસાણાના કલેક્ટર રહી ચુક્યા છે. જ્યારે મે 2016થી 1 મેચ 2017 સુધી વડોદરા કલેક્ટર રહી ચુક્યા છે.\nકોણ છે અમદાવાદના નવા મ્યુનિસિપલ કમિશનર\nઇતિહાસ વિષય સાથે ગ્રેજ્યુએટ થયેલા લોચન સહેરા વર્ષ 2002ની ગુજરાત બેચના IAS છે. રાજકોટ ખાતે 2004માં આસિસ્ટન્ટ કલેક્ટરથી સનદી સેવાની નોકરીની શરૂઆત કરી હતી. તે પછી જૂનાગઢ મ્યુનિસિપલ કમિશનર બન્યા હતા, તે બાદ ભરૂચ અને બાદમાં સુરતના જિલ્લા વિકાસ અધિકારી બન્યા હતા. તે પછી બઢતી સાથે દાહોદમાં કલેક્ટર તરીકે મુકાયા હતા, તે પછી ગાંધીનગર ખાતે સ્ટેમ્પ ડ્યૂટી વિભાગમાં સુપ્રિટેન્ડેન્ટ તરીકે ફરજ બજાવી હતી. લોચન સહેરા અર્બન ડેવલપમેન્ટ અને અર્બન હાઉસિંગ ડિપાર્ટમેન્ટમાં સેક્રેટરી હતા\nIAS મુકેશ પુરી જેઓ સચિવાલયમાં અર્બન ડેવલપમેન્ટ અને અર્બન હાઉસિંગ ડિપાર્ટમેન્ટમાં એડિશનલ ચીફ સેક્રેટરી હતા તેમની GSFC વડોદરાના મેનેજિંગ ડિરેક્ટર તરીકે બદલી કરવામાં આવી છે.\nઅમદાવાદ મ્યુનિસિપલ કમિશનર IAS મુકેશ કુમારની ગાંધીનગર સચિવાલયમાં અર્બન ડેવલપમેન્ટ અને અર્બન હાઉસિંગ ડિપાર્ટમેન્ટમાં પ્રિન્સિપલ સેક્રેટરી તરીકે બદલી કરવામાં આવી છે. કે.સી. સંપતને સુરેન્દ્રનગર ડીડીઓ બનાવાયા છે. નવનાથ કોંડીબાને ગાંધીનગરમાં એડિશનલ ડેવલપમેન્ટ કમિશનર બનાવાયા છે.\nPrevious articleHarbhajan Singh Retirement: નિવૃત્તીની પોસ્ટમાં શુ કહ્યુ\nNext articleUPના વેપારીના ઘરમાંથી મળ્યા 150 કરોડ રૂપિયા, પૈસા ગણવા બેન્કના કર્મચારી બોલાવ્યા


ગૂડ બાય, નિરંજન ભગત/કાવ્યયાત્રા/ઉદયન ઠક્કર | મા ગુર્જરીના ચરણે....\nમુખ્ય પૃષ્ઠ › miscellenous › ગૂડ બાય, નિરંજન ભગત/કાવ્યયાત્રા/ઉદયન ઠક્કર\nગૂડ બાય, નિરંજન ભગત/કાવ્યયાત્રા/ઉદયન ઠક્કર\nPosted on ફેબ્રુવારી 26, 2018 by Gopal Parekh — Leaveacomment\nપૂર્ણતા સુધી ન પહોંચેલા, અડધા-અધૂકડા રહી ગયેલા, પ્રેમનું આ કાવ્ય છે.\nકેવા ઉલ્લાસથી કાવ્યનો આરંભ થાય છે, ‘તું હતી સાથમાં !’ વાક્યને અંતે મૂકેલું આશ્ચર્યચિહ્ન સૂચવે છે કે આટલા લાંબા સમય પછી પણ કવિને આશ્ચર્ય છે ઉમળકો છે. સખી ગમતી હતી, ગમી જાય એવી હતી. આવો સાથ, એકાંત અને ઉપરથે પૂનમ. . કવિન તો દોડવું હતું અને ઢાળ મળ્યો. જોકે સખી સાથે હોય ત્યારે અમાવાસ્યા પણ પૂર્ણિમા જેવી લાગે, યાત્રાળુઓના સંઘમાં યે યાત્રી તો એક જ દેખાય.\nમિલનના આ એકજ અંતરા(પરિચ્છેદ) પછી પાંચ અંતરા વિચ્છેદના આવે છે.’પ્રણય કેટલો હ્રસ્વ અને વિસ્મરણ કેટલું દીર્ઘ હોય છે ! ‘ હાથમાં હાથ લઈને ચાલતાં પ્રેમીઓને સાન ન રહી કે ક્યારે મંજરી (ફળવતાં પહેલાં જ ) ખરી પડી. ‘મુગ્ધા, મ્લાન મૂર્છિતા’ શબ્દો સખી માટે પ્રયોજાયા છે એ સુજ્ઞ ભાવકને તરત કળાઈ જાય. માટે જ મંજરીનો નિસાસો ‘નમણો’ છે. ફળનો સ્વાદ ન મળ્યોપણ કળીની સુગંધ મળી.\nઘણા ટહુકા કર્યા પછી કોકિલા તારસ્વરે રોષનો ટહુકો કરીને ઊડી જાય, ઘણું ગોતવા છતાં ન દેખાય. સખી પણ પાંખો ફફડાવતી ઊડી ગઈ. ‘કુંજની કામિની કોકિલા’ શબ્દોથી કવિ જાણે કાન્તની પંક્તિને અંજલિ આપે છે—કામિની, કોકિલા કેલિ કૂજન કરે !\nવિજન વનમાં પ્રેમને પોષતાં જે તત્ત્વો હતાં, તે એક પછી એક વિરહનાં નિમિત્ત બનવાં માંડ્યાં. પૂનમનાં ચંદ્ર ઉપર વાદળી છવાઈ ગઈ. આ બધું ક્યારે થયું, શી રીતે થયું તે બેમાંથી એકેયને ન સમજાયું.\nહવે બે યાત્રી સાથે, ન દેખાય એવો વાયરો પણ ત્રીજો યાત્રી થઈને ચાલે છે, અંગની અડીને વેર વાળે છે..\nઅંતે સખી પણ વાયરામાં લહેરખીની જેમ ભળીને વહી ગઈ, કવિ રહી ગયા, એકલા.\nકાવ્ય ઝૂલણા છંદના મુક્ત પદ્યમાં રચાયું છે. ઝડઝમક અને શબ્દાનુપ્રાસો કુશળતાથી વણી લેવાયા છે. પુષ્પ. કોયલ, ચન્દ્રી અને વાયરાની સાખે નાનકડો પ્રવાસ ક્યારે શરૂ થયો અને ક્યારે પૂરો થયો, ખબરેય ન પડી.\nતું હતી સાથમાં\nતું હતી સાથમાં !\nતું પ્રિયે, કામ્યગાત્રી,\nહ્તી વિજન વનને પથે પૂર્ણિમારાત્રિ,\nજતાં હાથ લૈ હાથમાં !\nજાણ્યું ના આપણે બે જણે\nએવી તે કઈ ક્ષણે\nકોઈ મુગ્ધા સમી મંજરી\nડાળથી મ્લાન થઈ મૂર્છિતા ગઈ ખરી,\nએક નિ:શ્વાસ નમણો ભરી\nઆપણા માર્ગમાં ગઈ સુગંધો ઝરી !\nકુંજની કામિની કોકિલા\nકંઠ પર મેલતું કોઈ જાણે શિલા\nએમ ટહુકાર છેલ્લો કરી રોષથી,\nક્યાંય ચાલી ગઈ દૃષ્ટિના દોષથી !\nચન્દ્રીએ ચારુ ને ચંચલ\nદૃષ્ટિએ જોઈને દ્વેષથી\nઆડું ધારે લીધું વૈરના વેષથી\nમુખ પરે શ્યામ કો મેઘનું અંચલ !\nવાયુની લ્હેર ભાળી ગઈ\nને પછી આછું આછું અડી અંગને\nએવું તે શુંય વેર વાળી ગઈ !\nમૌનમાં મગ્ન થૈ આપણે બે જણે\nએમ ચાલ્યા કીધું હાથ લૈ હાથમાં,\nજાણ્યું ના એય તે એવી તે કઈ ક્ષણે\nવાયુની લ્હેર મને શૂન્યતા શીય સાલી ગઈ,\nએ જ ક્ષણ જાણ્યું કે તું ન’તી સાથમાં !\n‹ બોલો ગુજરાતી\nઆ મોબાઈલ ›


GaneshaSpeaks.com પર ચીની જ્યોતિષશાસ્ત્ર–કૂકડો રાશિનું ફળકથન\nકૂકડાની રાશિના વર્ષમાં જન્મેલા જાતકોનો પરિચય આપવા માટે બિન્દાસ અને સાહસિક શબ્દો ઘણા યોગ્ય છે. પોતાના નિકટવર્તીઓ અને આપ્તજનોની હંમેશા સુરક્ષા કરતા આ જાતકો તેમની સાથે થયેલા કોઈપણ અન્યાય સામે લડી લેવા માટે તૈયાર રહે છે. ખૂબ જ વાતોડિયા, કુશાગ્ર અને અવલોકનકર્તા કૂકડા રાશિના જાતકો ઝડપથી દલીલબાજીમાં ઉતરી પડે છે. ખરેખર તો, તેઓ પોતાનો મુદ્દો સાચો હોય તેની તકેદારી રાખે છે અને દલીલબાજીમાં જીતે પણ છે. અતિ ચોક્કસાઈવાળા અને સાવધ રહેતા આ જાતકો નાણાંકીય બાબતોનું સંચાલન કરવામાં કુનેહ ધરાવતા હોય છે. તેમને આયોજન અને બજેટ તૈયાર કરવાનું કામ સોંપવામાં આવે તો તેમાં ખૂબ જ ચીવટ રાખે છે. આકર્ષક દેખાતા કૂકડા રાશિના જાતકોનું વર્તન વિવેકી અને સંસ્કારી હોય છે. તેઓ ખુશામત કરીને અથવા ખૂબ જ સારા પર્ફોર્મન્સથી લોકોનું ધ્યાન ખેંચે છે. લોકો સમક્ષ પોતાનું કૌશલ્ય બતાવવાની તક મળે તેવા ક્ષેત્રને કારકીર્દિ માટે તેઓ પ્રાધાન્યતા આપે છે, આમ તેઓ લોકોનું ધ્યાન ખેંચી શકે છે.. જો કે, કૂકડા રાશિની મહિલા જાતકો આ જ રાશિના પુરુષ જાતકો કરતા વધુ શાંત અને ધીરજવાળી જોવા મળે છે. તેઓ નિરભિમાની હોય છે, પરિસ્થિતિને ઝડપથી અપનાવી લે છે, અને તેમની જવાબદારીઓ નિષ્ઠાપૂર્વક નિભાવે છે.


વહેલી ચૂંટણી માટે તૈયાર રહો ઃ માયાવતી\nયુપીએ સરકારને ટેકો ચાલુ રાખવા અંગે માયાવતીએ સસ્પેન્સ જાળવી રાખ્યું\nઅસાધારણ સંપત્તિના કેસમાં લટકતી તલવાર સામે માયાવતીનું કેન્દ્ર પર દબાણ\nયુ.પી.એ. સરકારને માયાવતીના પક્ષ બ.સ.પા.એ બહારથી ટેકો આપેલો છે. તે ટેકો ચાલુ રાખવામાં આવશે કે કેમ તે અંગેનું રહસ્ય અકબંધ રાખતા તેમણે પક્ષના કાર્યકરોને ગમે તે સમયે ત્રાટકનારી મધ્યસત્ર ચૂંટણી માટે તૈયાર રહેવા હાકલ કરી છે.\nમાયાવતીએ આ સંદર્ભે માહિતી આપતા જણાવ્યું હતું કે બસપાની રાષ્ટ્રીય કારોબારીના સભ્યોએ તેમજ સંસદીય બોર્ડના સભ્યોએ સરકારને ટેકો ચાલુ રાખવો કે નહી તે અંગેનો નિર્ણય મારા (માયાવતી) પર છોડયો છે. પણ તે અંગેનો નિર્ણય લેવામાં કોઈ વિલંબ નહી થાય અને નિર્ણયની તમને જાણ કરવામાં આવશે. તેમ તેઓએ પત્રકારોને કહ્યું હતું.\nમાયાવતીએ ઉમેર્યું હતું કે હવે લોકોનું હિત તેમજ પક્ષની વિચારસરણીને નજર સમક્ષ રાખીને આખરી નિર્ણય લેવાની જવાબદારી તેમના શિરે મુકવામાં આવી છે. તેમની આ રીતને રાજકીય નિષ્ણાતો કેન્દ્ર સરકાર પર દબાણ લાવવાના ઉપાય તરીકે માની રહ્યા છે. કેમકે ગઈકાલે સુપ્રીમ કોર્ટે માયાવતીની અમર્યાદીત સંપત્તિની તપાસ કરવા સી.બી.આઈ. મુક્ત છે તેવો નિર્ણય આપ્યો હતો. સી.બી.આઈ. વડાપ્રધાનના અમલ હેઠળ આવે છે. તે સંજોગોમાં ટેકો ખેંચવાની તલવાર લટકતી રાખીને માયાવતી લોકહિતને નામે તેમની સામેની તપાસનું ફિંડલુ વાળવા માંગતા હોવાનું મનાય છે.\nકેન્દ્ર સરકાર સાથે મમતાએ નાતો છોડયા બાદ માયાવતી અને સમાજવાદી પાર્ટીનો ટેકો તેમને માટે મહત્વનો છે. જેમાં માયાવતીના પક્ષ બ.સ.પા.ના ૨૧ સાંસદો છે. જ્યારે મુલાયમના પક્ષ સ.પા.ના ૨૨ સાંસદો છે. યુ.પી.ના આ બન્ને વિપક્ષો કેન્દ્રમાં સાથે છે અને સરકારની જીવાદોરી માટે પ્રાણવાયુનું કામ કરે છે. જોકે આ મુદ્દે કોંગ્રેસના પ્રવક્તા રશીદ અલ્વીએ ટેકો આપવો એ બ.સ.પ.ની આંતરીક બાબત હોવાની અને સરકારની સ્થિરતા સામે કોઈ જોખમ ન હોવાનો દાવો કર્યો હતો.


ધોરણ 12 સાયન્સના વિદ્યાર્થીઓ મહત્વના સમાચાર, પ્રવેશ માટે આવી હશે ગુણ પદ્ધતિ – NET DAKIYA\nધોરણ 12 સાયન્સના વિદ્યાર્થીઓ મહત્વના સમાચાર, પ્રવેશ માટે આવી હશે ગુણ પદ્ધતિ\nએન્જીનીયરીંગ અને ફાર્મસીમાં પ્રવેશ માટે ગુણભારની પદ્ધતિમાં ફેરફાર થશે\nકોરોનાના વધતા જતા સંક્રમણ અને કોરોનાની બીજી લહેરને ધ્‍યાનમાં લઈ સીબીએસઈ (SBSE) સહિતના નેશનલ બોર્ડ દ્વારા ધોરણ-10 અને ધોરણ-12ના વિદ્યાર્થીઓની પરીક્ષા રદ્દ કરીને માસ પ્રમોશન કમ માસ પ્રોગ્રેશનનો નિર્ણય કરવામાં આવ્‍યો છે.\nધોરણ 12 સાયન્સના વિદ્યાર્થીઓ માટે મોટા સમાચાર આવ્યા છે. માસ પ્રમોશન બાદ એન્જીનીયરીંગ અને ફાર્મસીમાં પ્રવેશ માટે ગુણભારની પદ્ધતિમાં ફેરફાર કરવામાં આવશે. ગુજકેટ (GUJCET) અને ધોરણ 12ના ગુણની ટકાવારીમાં ફેરફાર કરી મેરીટ લિસ્ટ બનાવી અપાશે.\nઆ વર્ષે પ્રવેશ માટે ગુજકેટ (GUJCET) ના 50 ટકા અને ધોરણ 12 ના પરિણામના 50 ટકા ગુણભારના માધ્યમથી મેરીટ લિસ્ટ તૈયાર કરવામાં આવશે. અત્યાર સુધી એન્જીનીયરીંગ અને ફાર્મસીમાં પ્રવેશ માટે ગુજકેટના 60 ટકા અને ધોરણ 12 પરિણામના 40 ટકા ગુણભાર મુજબ મેરીટ લિસ્ટ તૈયાર કરી પ્રવેશ આપવામાં આવતો હતો.\nકોરોના મહામારીમાં અપાયેલા માસ પ્રમોશનને કારણે આ વખતે મેરીટ લિસ્ટ બનાવવાની પદ્ધતિમાં ફેરફાર થશે. ગુજકેટ અને ધોરણ 12ના પરિણામના 60 – 40 ટકા ના બદલે આ વખતે 50 – 50 ટકા મુજબ પર પ્રવેશ પદ્ધતિ અપનાવવામાં આવશે. આ અંગે ટૂંક સમયમાં શિક્ષણ વિભાગ દ્વારા સત્તાવાર જાહેરાત કરવામાં આવશે.\nતો બીજી તરફ ધોરણ 12 સાયન્સના B ગ્રુપના એટલે કે બાયોલોજી (Biology) સાથે ધોરણ 12 પાસ થનાર વિદ્યાર્થીઓને એન્જીનીયરીંગના 15 વિષયોમાં અભ્યાસ માટે પ્રવેશ આપવામાં આવશે. બાયો ટેકનોલોજી, ફૂડ ટેકનોલોજી, એગ્રીકલચર ટેકનોલોજી જેવા 15 એન્જીનીયરીંગના વિષયોમાં અભ્યાસ માટે તક આપવામાં આવશે.\nઆ વર્ષથી જ 15 જેટલા જુદા જુદા એન્જીનીયરીંગના કોર્ષમાં બી ગ્રૂપ સાથે ધોરણ 12 પાસ થનાર વિદ્યાર્થી (Student) ને પ્રવેશ આપવામાં આવશે. બાયોલોજી સાથે ધોરણ 12 સાયન્સ પાસ કરી એન્જીનીયરીંગનો કોર્ષ કરનાર વિદ્યાર્થીઓને ગણિત વિષયનો અભ્યાસ કરવાનો રહેશે. આવતા વર્ષથી બાયોલોજીના વિદ્યાર્થીઓને એન્જીનીયરીંગના તમામ વિષયોમાં અભ્યાસ કરવાની તક આપવામાં આવે તેવી કરાઈ ગોઠવણ રહી છે.\nગણિત વિષયનો નિશ્ચિત અભ્યાસ કરી બાયોલોજીના વિદ્યાર્થીઓ એન્જીનીયરીંગના કોર્ષમાં અભ્યાસ લઈ શકશે. જો કે આ અંગે આવતા વર્ષના સત્રથી વ્યવસ્થા કરાશે. ટૂંક સમયમાં શિક્ષણ વિભાગ સત્તાવાર જાહેરાત કરી તમામ 15 વિષયોની જાણકારી આપશે.\nPrevપાછળબાળકોમાં જૂજ જોવા મળતી સર્જરી સફળતાપૂર્વક પાર પાડતા સિવિલના તબીબો\nઆગળગાંઘીનગરમાં દારૂના નશામાં ઝૂમવા લાગી ભેંસોNext


Gujarat Corona cases Updates on 15th june 2021 jm – News18 Gujarati\nHome » photogallery » madhya-gujarat » AHMEDABAD GUJARAT CORONA CASES UPDATES ON 15TH JUNE 2021 JM\nરાજ્યમાં આજે કોરોનાના નવા કેસ કેટલા? કેટલા દર્દી સાજા થયા, જાણો તમામ જિલ્લાની વિગતો\n| June 15, 2021, 20:15 IST\nઅમદાવાદ : અમદાવાદ : રાજ્યમાં (Gujarat)છેલ્લા 24 કલાકમાં કોરોના વાયરસના (Coronavirus)નવા 352 કેસ નોંધાયા છે. જેની સામે 1006 દર્દીઓ સાજા થયા છે. કોરોનાથી સાજા થનાર દર્દીઓની સંખ્યામાં સતત વધારો યથાવત્ છે. છેલ્લા 24 કલાકમાં રાજ્યમાં કોવિડ-19 (Covid19)ના કારણે4દર્દીના મોત થયા છે. રાજ્યમાં કુલ મૃત્યુઆંક 10007 થયો છે. રાજ્યમાં સાજા થવાનો દર 97.62 ટકા છે. આજે રાજ્યમાં 3,63,630 વ્યક્તિઓને કોરોના વેક્સીન (CoronaVaccine)આપવામાં આવી છે. પ્રતિકાત્મક તસવીર\nરાજ્યમાં નવા કેસની સંખ્યા સાવ ઘટી ગઈ છે. રાજ્યના મહાનગરોની ચર્ચા કરવામાં આવે તો આ ચાર્ટ મુજબ અમદાવાદ, સુરતમાં 48-48 કેસ, વડોદરામાં 29, રાજકોટમાં 22, ભાવનગરમમાં 1, ગાંધીનગરમાં 7, જ્યારે જામનગરમાં માત્ર6જ કેસ નોંધાયા છે.\nરાજ્યમાં આ ઉપરાંત આજે જિલ્લા કક્ષાએ 8 જિલ્લામાં કોરોનાના0કેસ નોંધાયા છે, જ્યારે અન્ય જિલ્લાઓમાં અને મહાનગરોમાં જોઈએ તો 1થી લઈને 48 મહત્તમ કેસ નોંધાયા છે. આમ કોરોનાની બીજી લહેરનો સૂર્ય અસ્ત થવાની અણીએ છે. તેની સામે રાજ્યમાં આજે સૌથી વધુ વડોદરા શહેરમાં 168 અને સુરતમાંથી 135 દર્દી ડિસ્ચાર્જ થયા છે.\nરાજ્યમાં એક્ટિવ કેસની સંખ્યા ઘટીને 8884 થઈ ગઈ છે જ્યારે વેન્ટિલેટર પર ફક્ત 219 દર્દીઓ છે. હાલ રાજ્યમાં કુલ 8665 દર્દીઓ સ્ટેબલ છે જ્યારે 8,02, 187 દર્દી સાજા થઈને પોતાના ઘરે પરત જઈ આવ્યા છે. રાજ્યમાં 10007 દર્દીઓએ સરકારી ચોપડે કોરોનામાં જીવ ગુમાવ્યા છે.\nરાજ્યમા આજે કુલ 2,63,630 લોકોને કોરોનાની રસી આપવામાં આવી છે જ્યારે અત્યારસુધીમાં કુલ 2,08, 21, 654 વ્યક્તિઓને પ્રથમ અને બીજો ડોઝ મળીને રસી આપવામાં આવી છે. ગુજરાતે રસીકરણમાં ભરેલી આ હરણફાળ ખૂબ જ ઝડપી છે. કેસની સંખ્યામાં ઘટાડો થતા રાજ્યનો રિકવરી રેટ 97.70 ટકાએ પહોંચી ગયો છે. (અહેવાલની તમામ તસવીરો પ્રતિકાત્મક છે)


Talentil Forte in Gujrati નાં ઉપયોગો, ડોઝ, આડઅસરો, ફાયદાઓ, ક્રિયાપ્રતિક્રિયાઓ અને ચેતવણી - Talentil Forte naa upyogo, dojh, adasro, fayado, kriyapratikriyao ane chetavni\nTalentil Forte ની જાણકારી\nTalentil Forte Benefits & Uses[દવા] લાભો અને ઉપયોગો- Talentil Forte Benefits & Uses in Gujarati- Talentil Forte labhon ane upyogon\nTalentil Forte નો ડોઝ અને કેવી રીતે લેવી- Talentil Forte Dosage & How to Take in Gujarati - Talentil Forte no dojh ane kevi rite levi\nTalentil Forte ની આડઅસરો- Talentil Forte Side Effects in Gujarati- Talentil Forte ni adasro\nTalentil Forte સંબંધિત ચેતવણીઓ- Talentil Forte Related Warnings in Gujarati- Talentil Forte sambhandhit chetavnio\nઅન્ય દવાઓ સાથે Talentil Forte ની ગંભિર ક્રિયાપ્રતિક્રિયાઓ- Severe Interaction of Talentil Forte with Other Drugs in Gujarati- anya dawao sathe Talentil Forte ni ghambhir kriyapratikriyao\nTalentil Forte નાં પ્રતિસૂચકો- Talentil Forte Contraindications in Gujarati- Talentil Forte naa pratisuchako\nTalentil Forte વિશે અવારનવાર પૂછવામાં આવતા પ્રશ્નો- Frequently asked Questions about Talentil Forte in Gujarati- Talentil Forte vise avaranvar puchhavama avata prasno\nખોરાક અને આલ્કોહોલ સાથે Talentil Forte ની ક્રિયાપ્રતિક્રિયાઓ- Talentil Forte Interactions with Food and Alcohol in Gujarati- khorak ane alcohol sathe Talentil Forte nī kriyapratikriyao\nTalentil Forte Benefits & Uses[દવા] લાભો અને ઉપયોગો - Talentil Forte Benefits & Uses in Gujarati - Talentil Forte labhon ane upyogon\nTalentil Forte નો ઉપયોગ નીચેનાની સારવાર કરવા માટે થાય છે -\nTalentil Forte નો ડોઝ અને કેવી રીતે લેવી - Talentil Forte Dosage & How to Take in Gujarati - Talentil Forte no dojh ane kevi rite levi\nTalentil Forte નાં ઘટકો - Talentil Forte Active Ingredients in Gujarati - Talentil Forte naa ghatako\nTalentil Forte ની આડઅસરો - Talentil Forte Side Effects in Gujarati - Talentil Forte ni adasro\nસંશોધન આધારિત, જ્યારે Talentil Forte નો ઉપયોગ કરવામાં આવે છે ત્યારે નીચેની આડઅસરો જોવામાં આવી છે -\nTalentil Forte સંબંધિત ચેતવણીઓ - Talentil Forte Related Warnings in Gujarati - Talentil Forte sambhandhit chetavnio\nશું સગર્ભા સ્ત્રીઓ માટે Talentil Forte નો ઉપયોગ સુરક્ષિત છે?\nગર્ભાવસ્થા દરમિયાન Talentil Forte સામાન્ય આડઅસરો પેદા કરી શકે છે. જો તમને તેની હાનિકારક અસરો લાગે, તો તરત જ આ દવા લેવાનું બંધ કરો, અને તમારા ડૉક્ટરની સલાહ વગર ફરીથી Talentil Forte ન લો.\nશું સ્તનપાન દરમ્યાન Talentil Forte નો ઉપયોગ સુરક્ષિત છે?\nતમારા ડૉક્ટરની સલાહ લેતા પહેલા Talentil Forte ન લેવી જોઇએ, કારણ કે તે સ્તનપાન કરાવતી સ્ત્રીઓ માટે ગંભીર આડઅસરો ધરાવતી હોઈ શકે છે.\nકિડનીઓ પર Talentil Forte ની અસર શું છે?\nTalentil Forte ની આડઅસર ભાગ્યે જ કિડની પર અસર કરે છે\nયકૃત પર Talentil Forte ની અસર શું છે?\nયકૃત પર Talentil Forte ની આડઅસરોના બહુ ઓછા કેસો નોંધાયા છે.\nહ્રદય પર Talentil Forte ની અસર શું છે?\nહૃદય માટે Talentil Forte હાનિકારક નથી.\nઅન્ય દવાઓ સાથે Talentil Forte ની ગંભિર ક્રિયાપ્રતિક્રિયાઓ - Severe Interaction of Talentil Forte with Other Drugs in Gujarati - anya dawao sathe Talentil Forte ni ghambhir kriyapratikriyao\nદર્દીઓમાં તે ગંભિર આડઅસરો પેદા કરતી હોવાથી નીચેની દવાઓ સાથે Talentil Forte ન લેવી જોઇએ -\nTalentil Forte નાં પ્રતિસૂચકો - Talentil Forte Contraindications in Gujarati - Talentil Forte naa pratisuchako\nજો તમે નીચેનામાંથી કોઇ પણ રોગોથી પિડાતા હોવ, તો તમારા ડૉક્ટર તેમ કરવાનું ન કહે ત્યાં સુધી તમારે Talentil Forte લેવી ન જોઇએ -\nTalentil Forte વિશે અવારનવાર પૂછવામાં આવતા પ્રશ્નો - Frequently asked Questions about Talentil Forte in Gujarati - Talentil Forte vise avaranvar puchhavama avata prasno\nશું Talentil Forte આદત બનાવનાર અથવા વ્યસનકારક છે?\nના, તમે Talentil Forte ના વ્યસની બનતા નથી.\nTalentil Forte લીધા પછી તમને ઘેન અથવા થાક જણાઇ શકે છે. તેથી વાહન ચલાવવાનું ટાળવું શ્રેષ્ઠ છે.\nહા, પરંતુ તબીબી સલાહ મુજબ જ Talentil Forte લો.\nહા, Talentil Forte લેવાથી માનસિક બિમારીનો ઇલાજ કરી શકાય છે.\nખોરાક અને આલ્કોહોલ સાથે Talentil Forte ની ક્રિયાપ્રતિક્રિયાઓ - Talentil Forte Interactions with Food and Alcohol in Gujarati - khorak ane alcohol sathe Talentil Forte nī kriyapratikriyao\nખોરાક અને Talentil Forte વચ્ચે ક્રિયાપ્રતિક્રિયાઓ\nખોરાક સાથે Talentil Forte લેવી સલામત છે.\nઆલ્કોહોલ અને Talentil Forte વચ્ચે ક્રિયાપ્રતિક્રિયાઓ\nTalentil Forte લેતી વખતે આલ્કોહોલ લેતા પહેલાં તમારા ડૉક્ટરની સલાહ લો કારણ કે તેની ગંભીર આડઅસર થઈ શકે છે.\nTalentil Forte ના બધા વિકલ્પ જુઓ - Substitutes for Talentil Forte in Gujarati\nશું તમે અથવા તમારા પરિવારમાં કોઇ Talentil Forte લો છો? કૃપા કરીને એક સર્વેક્ષણ કરો અને બીજાઓને મદદ કરો\nશું તમે તમારા ડૉક્ટરનાં કહેવાથી Talentil Forte નો ઉપયોગ કર્યો છે?\nતમે કેટલી માત્રામાં Talentil Forte નું સેવન કર્યું છે?\nશું તમે ભોજન પછી કે ભોજન બાદ Talentil Forte નું સેવન કરો છો?\nતમે કયા સમયે Talentil Forte નું સેવન કરો છો?


mere dil mein aaj kya hain daily column manoj joshi says One step towards dignity | ગૌરવ તરફ એક ડગઃ આ જાડાપાડા શબ્દનો સાચો અર્થ સમજવાનો સમય આવી ગયો છે - news\nગૌરવ તરફ એક ડગઃ આ જાડાપાડા શબ્દનો સાચો અર્થ સમજવાનો સમય આવી ગયો છે\nPublished: 8th July, 2019 14:33 IST | મેરે દિલ મેં આજ ક્યા હૈ? - મનોજ નવનીત જોષી | મુંબઈ\nઆપણે ત્યાં વિભૂતિઓ પોતાની આત્મકથા લખે છે. લખે છે કે પછી લખાવે છે, પણ જરા વિચારો કે હોજરી પોતાની આત્મકથા લખે તો એમાં એ શું લખે અને એ લખેલું કેવું હોય? પોતાની ઉપર થતા એકેક બળાત્કાર અને અત્યાચારો વિશે એ લખે અને એ આત્મકથા ખરેખર હૃદયદ્રાવક બની જાય.\nઆપણે ત્યાં વિભૂતિઓ પોતાની આત્મકથા લખે છે. લખે છે કે પછી લખાવે છે, પણ જરા વિચારો કે હોજરી પોતાની આત્મકથા લખે તો એમાં એ શું લખે અને એ લખેલું કેવું હોય? પોતાની ઉપર થતા એકેક બળાત્કાર અને અત્યાચારો વિશે એ લખે અને એ આત્મકથા ખરેખર હૃદયદ્રાવક બની જાય. હોજરી બિચારી બચવા માગે છે, છૂટવા માગે છે પણ માણસ એનો છુટકારો કરવા રાજી જ નથી. એ તો એકધારો પોતાની હોજરીમાં ખોરાક ઓર્યા જ કરે છે, ઓર્યા જ કરે છે પણ ઓરવાની આ જે પ્રક્રિયા છે એ દરમ્યાન તે ભૂલી જાય છે કે આપણે કૅલરીની આયાત કરીએ છીએ, પણ એની એટલી નિકાસ નથી કરતા. આ જ તો કારણ છે આપણા મેદસ્વીપણાનું. ક્યારેક તો એવા ખાધોડકા લોકોને જોઈને ખરેખર ભગવાનનો આભાર માનવાનું મન થાય કે સારું છે કે તેણે વચ્ચે રાત બનાવી. રાતના સમયે તો આ મહાશયે નાછૂટકે શાંતિ રાખવી પડતી હશે.\nહમણાં એક ડેન્ટ‌િસ્ટ મિત્ર સાથે વાત થતી હતી ત્યારે તેણે ચાવી-ચાવીને ખાવા વિશે એક સરસ વાત કહી. તેણે કહ્યું કે હોજરીને દાંત નથી હોતા. એ તો એની પાસે જે આવે છે એના પર જ પોતાનું કામ શરૂ કરે છે. જો ઇચ્છતા હો કે તમારી હોજરી સારી રહે અને જીવનકાળ દરમ્યાન સારી રીતે કામ કરે તો ચાવવાનું જે કામ દાંતને સોંપવામાં આવ્યું છે એની પાસેથી શ્રેષ્ઠ રીતે લેવું જોઈએ. જો એ કામમાં આળસ કરી ગયા તો માર્યા ઠાર. હોજરી પણ પોતાના કામમાં ઠાગાઠૈયા કરશે અને એણે ઠાગાઠૈયા જેવા ચાલુ કર્યા કે તમે ધંધે લાગી જશો. તમારા સ્વાસ્થ્યના માલિક તમે છો અને તમારે જ એ કામ કરવાનું છે. આજના સમયે માર્કેટમાં એક મોટો ફિટનેસ-કૉન્શિયસ વર્ગ ઊભો થયો છે. તે જાત-જાતના ફતવાઓ જાહેર કર્યા કરે છે. રોટલીમાં ઘી નહીં ચોપડવાનું. કૂવામાં ધરબાય ગયાં હોય એવાં ભજિયાં કે સમોસા ખાવાના છોડી દેવાના. ચામાં શુગર, ના બિલકુલ નહીં. મીઠાઈ તો ખાવાની જ નથી. અરે ભલા માણસ, આ બધું કરવાની સલાહ આપવાને બદલે કન્ટ્રોલની વાત સમજાવો અને સાથોસાથ ઘીને પચાવવાની સમજણ આપો.\nબેઠાડું જીવન પછી જે શરીર વધે છે એની માટે ગુજરાતી સ‌ાહિત્યકારોએ ખૂબ સરસ શબ્દ બનાવ્યો છે જાડાપાડા. આ શબ્દને દરેક મેદસ્વીએ ધ્યાનથી વાંચવો અને કાનમાં પડઘા પડતા હોય એ રીતે એને સાંભળવો પણ ખરો. જાડાપાડા. જાડા એટલે તો સમજાઈ ગયું, પણ આ શબ્દમાં વપરાતા પાડા શબ્દનો અર્થ શું કાઢવાનો? સમજણ હોવી જોઈએ અને ધારો કે એનો અભાવ હોય તો એ અભાવને દૂર કરવાની અને આ શબ્દને સાચી રીતે સમજવાની પણ સમજણ કેળવવી પડે. પાડો એ માત્ર શરીરથી જાડો નથી હોતો, એ બુદ્ધ‌િથી પણ જાડો હોય છે. કોઈ વાત સમજતો જ નથી, કોઈનું કહ્યું માનતો પણ નથી અને સાચાખોટાનો ભેદ પણ જાણતો નથી. આ ભેદ આપણે ન સમજીએ એવા જાડા અને સાથોસાથ પાડા જેવા ન રહેવું જોઈએ. બુદ્ધ‌િ છે એનો ઉપયોગ કરો અને ગૌરવ તરફ ડગ માંડીને અરીસા સામે ઊભા રહો. જો તમને, તમે અરીસામાં જોવા ગમતા હો તો જગત આખું તમારા પ્રેમમાં પડશે; પણ જો તમને જ લાગતું હોય કે તમે જાડા છો તો યાદ રાખજો પેલો શબ્દ, જે સાહિત્યકારોએ બનાવ્યો છે. તમે માત્ર જાડા નથી, તમે એવા પણ છો જ.


રમત ઉપર Dubya! ઓનલાઇન. મફત માટે રમે છે\nરમત ઉપર Dubya!\nઆ રમત રમવા ઉપર Dubya! ઓનલાઇન:\nગેમ વર્ણન ઉપર Dubya!\n. આ રમત રમવા ઉપર Dubya! ઓનલાઇન.\nઆ રમત ઉપર Dubya! ટેકનિકલ લક્ષણો\nરમત ઉપર Dubya! ઉમેરી: 30.09.2015\nઆ રમત ઉપર Dubya! જેમ ગેમ્સ\nરમત ઉપર Dubya! ડાઉનલોડ કરો\nતમારી વેબસાઇટ પર આ રમત ઉપર Dubya! એમ્બેડ કરો:\nતમારી વેબસાઇટ પર આ રમત ઉપર Dubya! સામેલ કરવા માટે, તમારી સાઇટ ના HTML કોડ કોડ અને પેસ્ટ નકલ કરો. તમે આ રમત ઉપર Dubya!, નકલ માંગતા અને મિત્ર કે તમારા બધા મિત્રો માટે લિંક મોકલી જો આ પણ,, વિશ્વ સાથે રમત શેર!\nઆ રમત ઉપર Dubya! સાથે, પણ રમત રમાય છે:


પ્રભાવશાળી ઉંમરનું પ્રથમ પગથિયું ડેન્ટલ ઈમ્પલાન્ટ્સ - Fine Feather\nનીલિમા પ્લેનમાંથી બહાર આવી. સવારની તાજી હવાનો શ્વાસ લેતાં જ તેને બાળપણની સ્મૃતિ તાજી થઈ અને મ્હોં પર આછું સ્મિત છવાયું. છ વરસ બાદ પાછી આવતી હતી એટલે બધાને મળવા આતુર હોઈ તે ઝડપથી સીડીના પગથિયાં ઉતરવા લાગી.\nકસ્ટમ ઓફિસરના શબ્દો સંભળાયા, ‘મેડમ, કાંઈ ડિક્લેર કરવાનું છે?’ ‘ના મારા ડેડ માટે આ લેપટોપ સિવાય કાંઈ ખાસ નથી.’ આગમનની વિધિ ઝટપટ આટોપીને એરાઈવલ લોંજમાંથી બહાર આવતા પરિચિત સ્વર સંભળાયો, ‘નીલુ!’ આમતેમ જોયું પણ કોઈ ઓળખીતું દેખાયું નહીં. બીજી જ પળે આવકારનાર વ્યક્તિને તેણે જોઈ અને તેની તરફ દોડી. તેણે મોમ, ડેડ, ભાઈ અને તેમના પાડોશીને દીઠાં. તેણે કહ્યું, ‘ડેડ તમને તો પળભર ઓળખી જ શકી નહીં?’ રસ્તામાં માએ પૂછ્યુંઃ ‘બેટા કેમ શાંત છે? શું મૂંઝવણ છે?’ તેણે પિતા તરફ તાકીને જોયું અને કહ્યુંઃ ‘કાંઈ નહીં મા…’ પિતાજી તેને સ્કૂલે મૂકવા આવતા, વોલી-બોલના મેચ વખતે પ્રોત્સાહન આપતા અને બીજી ઘણી વાતો તેના સ્મૃતિપટ પર તાજી થઈ ગઈ.\nતે મનોમન વિચારવા લાગી – ‘ડેડ તમે તો ૫૫ વરસના યુવાન છો… વૃદ્ધ નહીં અને જૂઓ કરચલીવાળો ચહેરો, ધોળા વાળ અને દાંત વગરના બોખાં મ્હોંએ હસતા હો એવા વૃદ્ધ પિતા મારે નથી જોવા.’ નીલિમાએ મનોમન વિચારી લીધું કે, હવે એણે શું કરવાનું છે.\nબીજી દિવસે નીલિમાએ ‘ફાઈન ફેધર’ની એપોઈન્ટમેન્ટ લીધી. તેની એક સાથીએ ત્યાં સારવાર કરાવી હતી. ડોક્ટરને મળતાં જ કહ્યું, ‘ડોક્ટર, શ્રદ્ધાએ તમારો રેફરન્સ આપ્યો છે, મારા પપ્પાના દાંત પહેલા જેવા કરી આપો. નીલિમાના પિતાએ ડોક્ટરને કહ્યું કે, ‘છ દાયકાની ઉંમરે થોડાં દાંત તો પડે જ ને! ડોક્ટર! પણ મને ખોરાક ચાવવામાં કાંઈ તકલીફ નથી. હા, પહેલાં જેવો દેખાવ નથી એટલું જ, મને એની ચિંતા નથી!’ મેં તેમને દાંતનું મહત્ત્વ સમજાવતાં કહ્યુંઃ ‘ઘનશ્યામભાઈ, વૃદ્ધાવસ્થાનો અર્થ એ નથી કે દાંત પડી જ જાય! દાંત તો તમે તમારા જીવનભર માટે જાળવી શકો છો. દર છ મહિને દાંત સ્વચ્છ કરાવીને તમારા દાંતને ‘તંદુરસ્ત’ રાખી શકો છો. જડબાનો પ્રત્યેક દાંત સ્વતંત્ર રીતે કામ કરે છે અને પડખેનાં દાંત સાથે જોડાઈને રહે છે. જડબાના સ્નાયુઓ ચાવવા માટે તેનું હલન-ચલન કરે છે. એક દાંત પડી જાય તેની અસર દાંતના સમગ્ર માળખાને થાય છે. ચાવવાની કાર્યક્ષમતા ઘટે છે. દરેક દાંત પડખેના દાંત સાથે જોડાયેલો હોવાથી એક દાંત પડવાથી બીજા દાંત ઢીલા પડે છે. આથી, પડેલા દાંતની જગ્યા તરત જ પૂરવી જરૂરી બને છે. આમાં દેખાવનો જ પ્રશ્ન નથી.’\nડોક્ટરે દાંત તપાસીને જોયું કે આગળના ઉપર તરફના બે દાંત પડી ગયા હતા. નીચેના ચાર દાંત સાવ પેઢાં સુધી જીર્ણ થઈ ગયાં હતાં. ઘનશ્યામભાઈ ગુટખાની પડીકીઓ આગલા દાંતથી તોડતાં તે આ સ્થિતિનું મૂળ કારણ હતું. મેં તેમને નીચેના ૪ દાંત કાઢી નાંખવા તેમ જ બ્રિજ અથવા ઈમ્પ્લાન્ટ્સની સારવારના વિકલ્પો સમજાવ્યા.\nનીલિમાને પિતા માટે સર્વોત્તમ સારવાર જ જોઈતી હોવાથી અમે ઘનશ્યામભાઈ માટે ‘ઈમ્પલાન્ટ્સ’નો વિકલ્પ નક્કી કર્યો. ઈમ્પલાન્ટ્સમાં ‘ટિટેનિયમ સ્ક્રૂ’ જડબાના હાડકામાં ફિક્સ કરવાના હોય છે. તેનાથી આજુબાજુના દાંતને નુકસાન થતું ન હોવાથી બાજુના તંદુરસ્ત દાંતોને ટ્રીમ કરવાની જરૂર રહેતી નથી. જો ‘બ્રિજ’નો વિકલ્પ સ્વીકારીએ તો તેમાં બાજુના સાજા સારા દાંતને અડધા ઘસી નાખવા પડતા હોય છે. ઘનશ્યામભાઈને ડર હતો કે આ સારવાર પીડાદાયક હશે પણ ડોક્ટરે સમજાવ્યું ઈમ્પ્લાન્ટ કરવાનું કાર્ય દાંત પાડવા કરતા પણ વધારે સરળ અને ઓછું પીડાદાયક છે. દીકરીની ઈચ્છાને માન આપીને છેવટે એમણે અનુમતિ આપી.\nબીજા જ અઠવાડિયે અમે એક જ દિવસમાં ઘનશ્યામભાઈના નીચેના ૪ દાંત પાડીને ઉપર નીચે ઈમ્પ્લાન્ટ નાંખી દીધા. ઈમ્પ્લાન્ટ હાડકામાં ફીટ થતા ૩-૪ મહિના લાગે. આ સમય દરમિયાન એમને ટેમ્પરરી દાંત બેસાડીને આપ્યા. ૩ મહિના પછી અમે ઈમ્પ્લાન્ટ ઉપર કાયમી દાંત જેવી કેપ બેસાડીને ઘનશ્યામભાઈને પાછું પહેલાં જેવું સ્મિત કરી આપ્યું.\nથોડા સમય પછી નીલિમાનો ડોક્ટર પર ફોન આવ્યો, ‘ડોક્ટર મારા હીરો (ડેડ)નું સ્મિત પરત કરવા બદલ આભાર. મેં હમણાં જ એમની સાથે વેબ-ફોન પર વાત કરી અને મારા ડેડ પાછા પહેલાં જેવા જ થઈ\nડો કેવલ શાહ, ફાઈન ફેધર ડેન્ટલ –\nઅમદાવાદ- ગાંધીનગર – સુરત\n(M)ઃ +91 9978910542


Repair of state highways including main roads washed away in monsoon in Kheda district commenced | ખેડા જિલ્લામાં ચોમાસામાં ધોવાયેલા મુખ્ય રસ્તાઓ સહિત સ્ટેટ હાઇવેની મરામત આરંભાઈ - Divya Bhaskar\nRepair Of State Highways Including Main Roads Washed Away In Monsoon In Kheda District Commenced\nબિસ્માર રસ્તાઓની મરામત:ખેડા જિલ્લામાં ચોમાસામાં ધોવાયેલા મુખ્ય રસ્તાઓ સહિત સ્ટેટ હાઇવેની મરામત આરંભાઈ\nજિલ્લા કલેકટર કે.એલ.બચાણીની દેખરેખ હેઠળ જિલ્લાના રસ્તાની મરામત કામગીરી શરુ\nખેડા જિલ્લામાં નજીવા વરસાદે ભ્રષ્ટાચારની પોલ ખુલ્લી પાડી દીધી છે. જિલ્લાના મુખ્ય મથક નડિયાદ સહિત તમામ તાલુકાના અને આ તાલુકાના ગામોને જોડતા મોટાભાગના રસ્તાઓનું ધોવાણ થયું છે. રસ્તાઓ બિસ્માર હાલતમાં ફેરવાઈ ચૂક્યા છે. અસંખ્ય ખાડાઓને કારણે રોડ અકસ્માતો પણ વધી રહ્યા છે. રોડ રસ્તાઓ પર આવા ખાડા પડતાં તંત્રની ભ્રષ્ટાચારની પોલ પણ ખુલ્લી પડી ગઈ છે. આવી સ્થિતિ વચ્ચે આવા તૂટેલા બિસ્માર રસ્તાઓની મરામતની કામગીરી જીલ્લા માર્ગ મકાન વિભાગ દ્વારા શરૂ કરાઇ છે.\nતાજેતરમાં ગુજરાત રાજ્યમાં નવરચિત મંત્રીમંડળના પદભાર સંભાળતા રાજ્યના માર્ગ અને મકાનમંત્રી પુર્ણેશ મોદીએ રાજ્યના રસ્તાઓના રીપેરીંગ અર્થે સુચના આપવામાં આવી હતી. જેના અનુસંધાને ખેડા જિલ્લા કલેકટર કે.એલ.બચાણીના સીધા માર્ગદર્શન હેઠળ રાજ્ય-પંચાયતના માર્ગ મકાન વિભાગ પાસે ખેડા જિલ્લાના મરામત કરવા પાત્ર રસ્તાઓની વિગત ભેગી કરવામાં આવી હતી. આ ખરાબ રસ્તાઓને તાત્કાલિક ધોરણે દુરસ્ત કરવાની કામગીરી શરૂ કરી દેવામાં આવી છે.\nકાર્યપાલક ઈજનેર સાલ્વેના જણાવ્યા અનુસાર ખેડા જિલ્લામાં આવા રસ્તામાં મરામતની કામગીરી યુધ્ધના ધોરણે કરવામાં આવી રહી છે. વધુમાં જણાવ્યું હતું કે, ખેડા જીલ્લાના નડિયાદ ડીવીઝનના તમામ એમ ડી આર ડી થી લઈને સ્ટેટ હાઇવે (મુખ્ય જીલ્લા માર્ગ) રાજ્ય માર્ગનું રીપેરીંગ યુધ્ધના ધોરણે કરવામાં આવી રહ્યું છે. આ કામગીરી તમામ તાલુકામાં હાથ ધરવામાં આવી છે. આ કામ ખુબ જ ટૂંકાગાળામાં પૂર્ણ કરવામાં આવશે. ત્યારે થીંગડા મારેલા આ રસ્તાઓ આગામી કેટલા દિવસ સુધી સારા રહેશે તે તો આવનાર સમય જ કહેશે. કોન્ટ્રાકટરો દ્વારા ઉચ્ચ ગુણવત્તા વાળા રો મટીરીયલનો ઉપયોગ કરી અને રોડ, રસ્તાઓ પર પાણીના નિકાલની વ્યવસ્થા ગોઠવી હોત તો આ દિવસો પણ ન આવત તેમ જાગૃત નાગરિકો જણાવી રહ્યા છે.


Posted on 6:16 pm December 4, 2020 Author Niraj PatelComments Off on દિવ્યાંગ વરરાજાને વ્હીલચેરમાં બેસાડીને ચૉરીના ફેરા ફર્યા આ ગુજરાતણ કન્યાએ, વીડિયો જોઈને તમે પણ માની જશો કે સાચો પ્રેમ હજુ જીવે છે\nઆજના સમયમાં પ્રેમના નામે છેતરપીંડી અને દગો આપવાના કિસ્સાઓ જગ જાહેર છે, જ્યાં કોઈ એક પાત્રને કોઈ તકલીફ પડતા જ સાથ છોડીને ચાલ્યા જાય છે, ત્યારે આજના સમયમાં તો એવું પણ કહેવાય છે કે સાચો પ્રેમ માત્ર ફિલ્મોમાં જ જોવા મળે. ઘણી ફિલ્મોમાં આપણે સાચો પ્રેમ જોયો છે.\nવિવાહ ફિલ્મની અંદર અભિનેતા તેની દાઝી ગયેલી પત્ની સાથે લગ્ન કરે છે તો મન ફિલ્મમાં અભિનેતા તેની પ્રેમિકાના અકસ્માતમાં પગ કપાઈ ગયા બાદ પણ ઊંચકી અને ચૉરીના ફેરા ફરે છે ત્યારે હકીકતમાં આવું બનવું એક કલ્પના સમાન ગણાય. પરંતુ આવું જ એક દૃશ્ય હાલ ગુજરાતના એક ગામમાંથી જોવા મળ્યું.\nસોશિયલ મીડિયા ઉપર આ વીડિયો વાયરલ થઇ રહ્યો છે. જેમાં કન્યા વરરાજાને વ્હીલચેર ઉપર બેસાડીને ચૉરીના ફેરા ફરતી જોવા મળી રહી છે. આ વિડીયો એવા લોકો માટે એક મોટી પ્રેરણા છે જે સાચા પ્રેમમાં નથી માનતા અને પોતાના પ્રિયજનની તકલીફ જોઈને નાસીપાસ થઇ જાય છે.\nવાયરલ વીડિયોની અંદર જોવા મળી રહ્યું છે કે એક દિવ્યાંગ વ્યક્તિ વરરાજાના કપડામાં તૈયાર થઈને બેઠો છે, અને એક દુલ્હનના કપડામાં તૈયાર થયેલી યુવતી તે વ્હીલચેરને પાછળથી ધકેલી ચૉરીના ફેરા ફરે છે.\nઆ દિવ્યાંગ વ્યક્તિ છે સુરેન્દ્રનગર જિલ્લાના મૂળી ગામનો. જે નાની વયે આંતરરાષ્ટ્રીય ક્રિકેટ રમી ચુક્યો છે અને તેને જીવનભરનો સાથ આપવાનું કામ પોરબંદર જિલ્લાના મોરાણા ગામના હિનાબા જેઠવાએ કર્યું.\nઇતિહાસ સાક્ષી છે એક ક્ષત્રિયાણી જો ધારે તો કઈ પણ કરી શકે. તેવામાં આ લગ્ન જોઈને ખરેખર એમ થઇ આવે કે હજુ પણ આ દુનિયામાં પ્રેમ જીવે છે, સાચો પ્રેમ માત્ર વાર્તાઓમાં કે ફિલ્મોમાં જ નથી હોતો, પરંતુ હકીકતમાં પણ જોવા મળે છે. આજે આ પ્રેમને તમે પણ તમારી નજરે નિહાળો વીડિયોની અંદર…..અને આ નવ વરવધુને લગ્નજીવન ની ખૂબ ખૂબ શુભકામનાઓ દિલથી આપજો.\n4:41 pm March 30, 2021 Shah Jina Comments Off on જયારે ડિંપલ કાપડિયા સાથે ઇંટીમેટ સીનમાં હીરોથી થઇ ગઇ ભૂલ, ખૂબ જ રોયા હતા અક્ષય કુમારની સાસુ


snake found in judge Chamber Bombay high court ap – News18 Gujarati\nmumbai latest news: આ પહેલા વર્ષ 2018માં પણ નવી મુંબઈમાં (new mumbai) એક જજ ઉપર સાપે હુમલો (snake attack on judge) કર્યો હતો. સાપના કારણે કોર્ટમાં (court) કોઈ નુકસાનના સમાચાર નથી.\nLast Updated : January 21, 2022, 16:09 IST\nMumbai news: બોમ્બે હાઈકોર્ટમાં (Bombay High Court) જજની સુરક્ષા (Judge security) ઉપર મોટો પ્રશ્ન ઊભો થયો છે. શુક્રવારે ન્યાયાધીશની ચેમ્બરમાંથી સાપ (snake found in judge Chamber) મળ્યો હતો. અત્યારે ચેમ્બરમાં જજ હાજર હતા કે નહીં એ અંગે કોઈ જાણકારી મળી નથી. આવું પહેલીવાર નથી બન્યુ કે ચેમ્બરમાં સાપ મળી આવ્યો હોય. આ પહેલા વર્ષ 2018માં પણ નવી મુંબઈમાં એક જજ ઉપર સાપે હુમલો કર્યો હતો. સાપના કારણે કોર્ટમાં કોઈ નુકસાનના સમાચાર નથી. મીડિયા રિપોર્ટ્સ અનુસાર, હાલમાં કોર્ટ પરિસરમાંથી સાપને બહાર કાઢવાના પ્રયાસો કરવામાં આવી રહ્યા છે.\nસાપ કરડાવીને પત્નીની હત્યા કરવા બદલ કોર્ટે પતિને દોષિત ઠેરવ્યો\nભાષા પર ઑક્ટોબરમાં પ્રકાશિત થયેલા અહેવાલ મુજબ, કોલ્લમની અદાલતે એક પુરુષને સાપ કરડાવીને તેની પત્નીની હત્યા કરવા બદલ દોષિત ઠેરવ્યો હતો. કેરળના પોલીસ વડાએ તેને સૌથી દુર્લભ કેસ તરીકે વર્ણવ્યો હતો જ્યાં સંજોગોવશાત્ પુરાવાના આધારે આરોપીનો પર્દાફાશ કરવામાં આવ્યો હતો.\nકોલ્લમની છઠ્ઠી એડિશનલ સેશન કોર્ટે ગયા વર્ષે મે મહિનામાં સૂરજને તેની 23 વર્ષની પત્ની ઉથરાની ઊંઘમાં કોબ્રા દ્વારા કરડાવીને હત્યા કરવા બદલ દોષિત ઠેરવ્યો હતો. કોર્ટે કહ્યું કે તેની સજા બુધવારે જાહેર કરવામાં આવશે.\nકોર્ટના નિર્ણય પર પ્રતિક્રિયા આપતા રાજ્યના પોલીસ વડા અનિલ કાંતે જણાવ્યું હતું કે તે દુર્લભ કેસોમાંનો એક છે જેમાં સંજોગોવશાત્ પુરાવાના આધારે આરોપીને દોષી ઠેરવવામાં આવ્યો છે. આ કેસની તપાસ કરનાર પોલીસ ટીમની પ્રશંસા કરતાં તેમણે કહ્યું હતું કે આ હત્યા કેસની તપાસ કેવી રીતે વૈજ્ઞાનિક અને વ્યવસાયિક રીતે કરવામાં આવી હતી તેનું તે એક ઝળહળતું ઉદાહરણ છે.\nતેમણે તિરુવનંતપુરમમાં પત્રકારો સાથે વાત કરતા કહ્યું હતું કે મામલો મુશ્કેલ હતો. તેમણે કહ્યું કે તપાસ ટીમને કેસને ઉકેલવા માટે ફોરેન્સિક મેડિસિન, ફાઈબર ડાટા, પ્રાણીના ડીએનએ અને અન્ય સબુતોનું વિશ્લેષણ કરવામાં ખુબ જ મહેનત લાગી હતી.\nFirst published: January 21, 2022, 15:55 IST\nTags: Bombay high court, Mumbai News, Snake


Former India cricketer Munaf Patel swears in Vijay Hazare not gettingameal in vadodara|વિજય હજારે ટ્રોફી દરમિયાન પસંદગીનું ભોજન ન મળતા ટીમ ઇન્ડિયાના પૂર્વ ક્રિકેટર મુનાફ પટેલે હોબાળો મચાવ્યો\nFormer India cricketer Munaf Patel swears in Vijay Hazare not gettingameal in vadodara\nવડોદરા / વિજય હજારે ટ્રોફી દરમિયાન પસંદગીનું ભોજન ન મળતા ટીમ ઇન્ડિયાના પૂર્વ ક્રિકેટર મુનાફ પટેલે હોબાળો મચાવ્યો\nમુનાફ પટેલની ફાઇલ તસવીર\nબોઇલ વેજીટેબલ ન મળતા મેન્ટર અને ટ્રેનરે હોબાળો મચાવ્યો\nવેઇટરોએ પણ મુનાફ પટેલની સામે વળતા જવાબો આપી દીધા\nવડોદરા: વડોદરા શહેરના મોતીબાગ ખાતે રમાઇ રહેલી વિજય હજારે ક્રિકેટ ટ્રોફી મેચમાં લન્ચ સમયે પૂર્વ ભારતીય ક્રિકેટર અને હાલમાં બી.સી.એ.માં મેન્ટર તરીકે કામ કરતા મુનાફ પટેલ અને ટ્રેનર તરીકે કામ કરતા ફૈઝલખાને જમવા બાબતે હોબાળો મચાવ્યો હતો. મેન્ટર અને ટ્રેનરને મનપસંદ ભોજન ન મળતા હોબાળો મચાવ્યો હતો. જોકે મામલો ઉગ્ર બને તે પહેલાં જ બી.સી.એ.ના સત્તાધીશો દોડી ગયા હતા. અને મામલો થાળે પાડ્યો હતો.\nમુનાફે ભાવતુ ભોજન માંગ્યુ પણ ન મળતા હોબાળો મચાવ્યો\nવડોદરા શહેરના મોતીબાગ ગ્રાઉન્ડ ખાતે હાલ વિજય હજારે ક્રિકેટ ટ્રોફી ચાલી રહી છે. જેમાં બપોરે લંચ દરમિયાન મેન્ટર મુનાફ પટેલ અને ટ્રેનર ફૈઝલખાન જમવા માટે ગયા હતા. જેમાં ફૈઝલખાને કેટરિંગના વેઇટરો પાસે બોઇલ વેજીટેબલની ડિમાન્ડ કરી હતી. પરંતુ કેટરિંગના વેઇટરોએ હાલમાં બોઇલ વેજીટેબલ ન હોવાનું જણાવતા ફૈઝલખાને હોબાળો મચાવ્યો હતો. આ સાથે પૂર્વ ભારતીય ક્રિકેટર અને મેન્ટર મુનાફ પટેલે પણ પોતાની પસંદગીનું ભોજનની માંગણી કરી હતી. વેઇટરોએ હાજર સ્ટોકમાં ન હોવાનું જણાવતા મુનાફે વેઇટરોનો ઉધડો લઇ નાખ્યો હતો.\nબીસીએના સત્તાધીશોએ મામલો થાળે પાડ્યો\nવેઇટરોએ પણ પોતાનું સ્વમાન ઘવાય તેવા શબ્દો સાંભળી ન શકતા મુનાફ પટેલ અને ફૈઝલ ખાનને સામે જવાબો આપ્યા હતા. સમગ્ર મામલો ઉગ્ર બનતા બરોડા ક્રિકેટ એસોસિએશનના સત્તાધીશો મોતીબાગ ક્રિકેટ ગ્રાઉન્ડ પર દોડી આવ્યા હતા. અને મામલો થાળે પાડ્યો હતો.\nસ્ટોકમાં ન હોય તો પસંદગીની વસ્તુ મળી ન શકે\nબીસીએના મીડિયા કમિટીના ચેરમેન સત્યજીતસિંહ ગાયકવાડે આ બાબતે જણાવ્યું હતું કે, કેટરિંગ સંચાલકો જે પ્રમાણે મેનું નક્કી થયું હોય તે પ્રમાણે ભોજન બનાવે છે. સ્વાભાવિક છે કે, હાજર સ્ટોકમાં કોઇને જે પસંદ હોય તેવી ચીજવસ્તુ મળી શકે નહીં. અને વેઇટરોએ પણ ક્રિકેટરો સાથે ઉદ્દતાઇભર્યું વર્તન કરવું જોઇએ નહીં. આજે બનેલી ઘટના સામાન્ય છે. જો મુનાફ પટેલ અને ફૈઝલ ખાને અગાઉથી બી.સી.એ.ને જમવા માટે પોતાની પસંદગીનું મેનુ આપ્યું હોત. તો બી.સી.એ. દ્વારા વ્યવસ્થા કરી દીધી હોત.\nમુનાફ પટેલનો સંપર્ક ન થઇ શક્યો\nઆ બાબતે પૂર્વ ભારતીય ક્રિકેટર અને મેન્ટર મુનાફ પટેલનો સંપર્ક કરવા માટે પ્રયાસ કર્યો હતો. પરંતુ તેઓનો સંપર્ક થઇ શક્યો ન હતો.\nમુનાફ પટેલ કોઇને કોઇ કારણોસર વિવાદમાં રહ્યો છે\nટીમ ઇન્ડિયાના પૂર્વ ક્રિકેટર મુનાફ પટેલે જાનથી નાખવાની ધમકી આપી હોવાના આક્ષેપ સાથે વડોદરા ક્રિકેટ હિત રક્ષક સમિતિના પ્રમુખ દેવેન્દ્ર સુરતીએ ગત5સપ્ટેમ્બરે નવાપુરા પોલીસ સ્ટેશનમાં અરજી આપી હતી. અને ત્યારબાદ દેવેન્દ્ર સુરતીએ પોલીસ પ્રોટેક્શન પણ માંગ્યું હતું.


ગુજરાતમાં કોરોનાના વળતા પાણી: છેલ્લા 24 કલાકમાં કોરોનાના નવા 655 કેસ નોંધાયા: કુલ કેસનો આંકડો 248,581 થયો\nગુજરાત (Gujarat)માં કોરોના મહામારીની (Corona Epidemic) સ્થિતિ ચિંતાજનક સ્તરે પહોંચ્યા બાદ હવે કોરોના વાયરસ (CoronaVirus)ના દૈનિક નોંધાતા કેસની સંખ્યામાં ગત સતત ઘટાડો થઇ રહ્યો છે જે એક રાહતના સમાચાર છે. આજે તો કોરોનાનાં 700થી ઓછા કેસ સામે આવ્યા છે. આજે કોરોનાનાં ચેપના ફેલાવાના ગ્રાફમાં 655 પોઝિટિવ કેસ આવ્યા છે (Today 655 Corona Positive Case In Gujarat). જ્યારે રાજ્યમાં વધુ4દર્દીઓએ દમ તોડતા ગુજરાતમાં કૂલ મૃત્યુઆંક વધીને 4325 એ પહોંચ્યો છે. જ્યારે 868 લોકોએ છેલ્લા 24 કલાકમાં કોરોનાને મ્હાત આપી છે. જોકે ગુજરાતમાં સાજા થવાનો દર ધીરે ધીરે વધી રહ્યો છે અને 94.71 ટકાએ પહોંચ્યો છે. ત્યાં જ આજે રાજ્યમાં 48,039 ટેસ્ટ કરવામાં આવ્યા હતા. કોરોનાના કારણે કોરન્ટાઇન કરવામાં આવ્યા હોય તેવા લોકોની સંખ્યા આજની તારીખે 5,02,650 છે, જે પૈકી 5,02,530 વ્યક્તિઓ હોમ ક્વોરન્ટાઇન છે અને 120 વ્યક્તિઓને ફેસિલિટી ક્વોરન્ટાઇનમાં રાખવામાં આવ્યા છે.\nકોરોનાનાના ચેપના ફેલાવાના ગ્રાફમાં અમદાવાદ કોર્પોરેશન 137, સુરત કોર્પોરેશન 106, વડોદરા કોર્પોરેશન 96, રાજકોટ કોર્પોરેશન 57, વડોદરા 28, સુરત 18, ખેડા 16, રાજકોટ 16, ગાંધીનગર કોર્પોરેશન 14, કચ્છ 14, સુરેન્દ્રનગર 12, દાહોદ 11, મહેસાણા 11, ગાંધીનગર 10, જામનગર કોર્પોરેશન 9, ભરૂચ 8, ગીર સોમનાથ 8, મોરબી 8, જામનગર 7, બનાસકાંઠા 6, જુનાગઢ કોર્પોરેશન 6, આણંદ 5, નર્મદા 5, સાબરકાંઠા 5, અમદાવાદ 4, જુનાગઢ 4, નવસારી 4, પંચમહાલ 4, પાટણ 4, ભાવનગર કોર્પોરેશન 3, છોટા ઉદેપુર 3, વલસાડ 3, અમરેલી 2, અરવલ્લી 2, દેવભૂમિ દ્વારકા 2, તાપી 2, ભાવનગર 1, બોટાદ 1, ડાંગ 1, મહીસાગર 1, પોરબંદર 1 કેસ સામે આવ્યા છે.\nકોરોનાની વૈશ્વિક મહામારીથી થતા મૃત્યુમાં હવે તેમા સતત ઘટાડો નોંધાઇ રહ્યો છે. હવે તો રાજ્યમાં મૃત્યુઆંક સિંગલ આંકડામાં આવી રહ્યા છે. આરોગ્ય વિભાગે વિતેલા 24 કલાકમાં સારવાર હેઠળના4દર્દીઓના મોત થયાનું સ્વિકાર્યુ છે. જેમા સૌથી વધુ અમદાવાદ કોર્પોરેશનમાં2લોકોને કોરોના ભરખી ગયો છે ત્યાં જ સુરત કોર્પોરેશનમાં 1 અને અમરેલીમાં વ્યક્તિએ દમ તોડયો હતો. આમ આજે વિતેલા 24 કલાકમાં કુલ4લોકોના મોત નિપજ્યા છે. ગુજરાતમાં કૂલ મૃત્યુઆંક વધીને 4325એ પહોંચ્યો છે.\nગુજરાતમાં અત્યાર સુધીમાં કુલ 2,35,526 નાગરીકો સાજા થઈ ગયા છે. 4325ના અવસાન થયા છે. જ્યારે આજે છેલ્લી સ્થિતિ મુજબ 8830સારવાર હેઠળના દર્દીઓ પૈકી 59 વેન્ટિલેટર ઉપર રાખવામાં આવ્યા છે અને 8771 સ્ટેબલ છે.


વેલેન્ટાઇન-ડે કામદેવનો દિવસ: થરુર | Headlines News | Gujarat Mirror\nવેલેન્ટાઇન-ડે કામદેવનો દિવસ: થરુર\nથરુર તો લવગુરુ છે: નકવીનું ટ્વિટ\nઆજે સમગ્ર દુનિયા વેલેન્ટાઈન દિવસ ઉજવી રહી છે. આ દરમિયાન ઘણી જગ્યાએ પ્રેમી પંખીડાઓ પણ જોવા મળશે જેમને બજરંગ દળ દ્વારા ધમકી આપવામાં આવી છે. બજરંગ દળની આ ધમકીને આધારે કોંગ્રેસના સીનિયર નેતા શશિ થરુરે સંઘ પર આકરા પ્રહાર કરીને વેલેન્ટાઈન-ડેને કામદેવ દિવસ ગણાવ્યો છે.\nકોંગ્રેસ નેતા શશિ થરુરે વેલેન્ટાઈન-ડે પર પ્રેમી પંખીડાઓને સલાહ આપતી એક ટ્વિટ કરી છે. થરુરે ટ્વિટ કર્યું છે કે,\nહેપ્પી વેલેન્ટાઈન-ડે. જો સંઘ પરિવારનું કોઈ ટોળું તમને તમારા મિત્ર સાથે બહાર હોવાથી ધમકી આપે છે તો તેમને કહેજો કે, તમે કામદેવની પ્રાચીન ભારતીય પરંપરા સેલિબ્રેટ કરી રહ્યાં છો. આ ટ્વિટ સાથે તેમણે એક તસવીર પણ શેર કરી છે.\nથરુરના આ નિવેદનના જવાબમાં મુખ્તાર અબ્બાસ નકવીએ ટ્વિટ કરીને વળતો પ્રહાર કર્યો છે. તેમણે કહ્યું છે કે, શશિ થરુર ભાઈ તો લવ ગુરુ છે. જો કોઈ વેલેન્ટાઈન-ડેનો વિરોધ કરશ તો લવ ગુરુ તો તેનો વિરોધ કરશે જ ને. નોંધનીય છે કે, ઘણાં સંગઠનો વેલેન્ટાઈન-ડે સેલિબ્રેશનનો વિરોધ કરતાં હોય છે.


Behind The Scene: Taapsee Pannu's Film 'Looop Lapeta' Completed In 42 Days, Tight Security Like The Airport Used To Have On The Set | 42 દિવસમાં તાપસી પન્નુની ફિલ્મ 'લૂપ લપેટા' શૂટ થઇ ગઈ, સેટ પર એરપોર્ટ જેવી ટાઈટ સિક્યોરિટી રખાઈ હતી - Divya Bhaskar\nબિહાઇન્ડ ધ સીન:42 દિવસમાં તાપસી પન્નુની ફિલ્મ 'લૂપ લપેટા' શૂટ થઇ ગઈ, સેટ પર એરપોર્ટ જેવી ટાઈટ સિક્યોરિટી રખાઈ હતી\nએક્ટ્રેસ તાપસી પન્નુ અને એક્ટર તાહિર રાજ ભસીનની ફિલ્મ 'લૂપ લપેટા'નું શૂટિંગ પૂરું થઇ ગયું છે. તેમણે માત્ર 42 દિવસમાં શૂટિંગ કરી લીધું છે. શૂટિંગ દરમ્યાન દરેક વખતે તાહિર અને તાપસીના RT-PCR ટેસ્ટ થતા રહેતા હતા અને સેટ પર એરપોર્ટ જેવી સિક્યોરિટી પણ રહેતી હતી.\nફિલ્મનું શૂટિંગ 42 દિવસમાં પૂરું થયું\nતાહિરે કહ્યું, 'અમે મિડ ડિસેમ્બરમાં શૂટ શરૂ કર્યું હતું. બધા સેફટી પ્રોટોકોલ્સ સાથે અમારું શૂટિંગ થયું. સેટ પર પહોંચીને પહેલું કામ ઓક્સિજન ચેક કરવાનું હતું. ત્યારબાદ આખા બોડી પર સ્પ્રે કરવામાં આવતો હતો. આખી વેનિટી સેનિટાઇઝ કરવામાં આવતી. એટલે રોજ અડધો પોણો કલાક આમાં જતો તેમ છતાં અમે માત્ર 42 દિવસમાં તેનું શૂટિંગ પૂરું કર્યું છે. એકદમ એરપોર્ટવાળી સિક્યોરિટી સેટ પર રહેતી હતી અને આ ઘણી મોટી વાત છે.'\nશૂટ પહેલાં આર્ટિસ્ટના RT-PCR ટેસ્ટ થતા હતા\nતાહિરે આગળ જણાવ્યું કે, લૂપ લપેટા રોમેન્ટિક ઝોનરની ફિલ્મ છે. આવામાં વધુ પડતી સિક્યોરિટી તો રોમેન્ટિક સીન શૂટ કરવામાં લાગી. ખાસ કરીને એક્ટર્સના કેસમાં હું અને તે એટલા માટે કારણકે કો-એક્ટર્સને એકબીજાની નજીક આવવાનું હતું. તે માસ્ક વગરના હતા. હર બીજે ત્રીજે દિવસે નજીક આવીને ડાયલોગ ડિલિવર કરવાનો હતો. શૂટિંગ દરમ્યાન એક પ્લેટમાંથી જમતા પણ હતા. એક જ ગ્લાસથી પાણી પણ પિતા હતા. આવામાં અમારા આર્ટિસ્ટના RT-PCR ટેસ્ટ થતા હતા. આ નેઝલ સ્વોબ ટેસ્ટ હોય છે. તે પણ એક દિવસ અગાઉ. આ ટેસ્ટ નેગેટિવ આવે ત્યારબાદ જ રોમેન્ટિક સીન શૂટ થતો હતો. આ એવી બીમારી છે, જે અડવાથી વધુ નજીક આવવા પર ફેલાય છે. પણ બધાની સેફટી માટે અમારા આ ટેસ્ટ થતા રહ્યા.'\nઆકાશ ભાટિયાએ ફિલ્મને ડિરેક્ટ કરી\nફિલ્મમાં તાપસી અને તાહિર લીડ રોલમાં છે. ફિલ્મને તનુજ ગર્ગ, અતુલ કાસબેકર અને આયુષ માહેશ્વરીએ પ્રોડ્યુસ કરી છે. સાથે જ આકાશ ભાટિયાએ ડિરેક્ટ કરી છે.